**TRANSFORMAČNÝ PLÁN   
DOMOVA SOCIÁLNYCH SLUŽIEB**

**LADOMERSKÁ VIESKA**

**Aktualizovaná verzia k 30.04.2021**

**Odsťahovanie z kaštieľa Ladomerská Vieska- I. etapa**

**transformácie DSS**

****

**2018 – 2023**

Ladomerská Vieska

**Obsah:**

[1. VÍZIA TRANSFORMAČNÉHO PLÁNU 5](#_Toc71021249)

[1.1.Všeobecná vízia transformačného plánu 5](#_Toc71021250)

[1.2. Špecifická vízia transformačného plánu 5](#_Toc71021251)

[1.3. Zásady a princípy deinštitucionalizácie 6](#_Toc71021252)

[2. ANALÝZA ZARIADENIA (POPIS SÚČASNÉHO STAVU) 7](#_Toc71021253)

[2.1. Základné údaje o zariadení 7](#_Toc71021254)

[2.2. Personálna štruktúra zariadenia sociálnych služieb k 30.11.2020: 8](#_Toc71021255)

[2.3. Fyzické prostredie – popis súčasných objektov 8](#_Toc71021256)

[2.4. Strategické dokumenty zariadenia a zriaďovateľa 10](#_Toc71021257)

[2.5. Náklady DSS Ladomerská Vieska k 30.06.2020 – mzdové a prevádzkové, EON 11](#_Toc71021258)

[2.6. SWOT analýza aktuálne poskytovaných sociálnych služieb 12](#_Toc71021259)

[2.7. Práca s rodinnými príslušníkmi 13](#_Toc71021260)

[2.8.Realizované integračné a inkluzívne aktivity – kultúrne, športové, v komunite, 14](#_Toc71021261)

[s dobrovoľníkmi, v pracovnom živote 14](#_Toc71021262)

[3. PRIJÍMATELIA SOCIÁLNYCH SLUŽIEB 15](#_Toc71021263)

[3.1. Analýza súčasnej situácie ku dňu 30.11.2020 15](#_Toc71021264)

[3.2. Zabezpečenie procesu individuálneho plánovania v zariadení 16](#_Toc71021265)

[3.3. Plán prípravy prijímateľov na zmenu 17](#_Toc71021266)

[3.4.Plán tvorby podpory participácie rodinných príslušníkov na tvorbe a realizácii jeho aktivít 19](#_Toc71021267)

[4. ZDROJE V KOMUNITE 20](#_Toc71021268)

[4.1. Vytypovanie lokalít a ich charakteristika 20](#_Toc71021269)

[5. NOVÉ SLUŽBY 22](#_Toc71021270)

[5.1. Charakteristika nových služieb poskytovaných v rámci DSS Ladomerská Vieska v prvej etape transformácie 22](#_Toc71021271)

[5.2. Charakteristika nových služieb poskytovaných v rámci DSS Ladomerská Vieska v druhej etape transformácie (cca rok 2024) 24](#_Toc71021272)

[5.3. Služby zabezpečované dodávateľsky 25](#_Toc71021273)

[5.4. Predpokladané výsledky po transformácií DSS 25](#_Toc71021274)

[6. PERSONÁLNA ŠTRUKTÚRA NOVÝCH SLUŽIEB 28](#_Toc71021275)

[7. KOMUNIKAČNÁ STRATÉGIA 30](#_Toc71021276)

[7.1. Cieľové skupiny komunikačnej stratégie 30](#_Toc71021277)

[7.2. Analýza súčasnej komunikácie zariadenia vo vzťahu k vybraným cieľovým skupinám 30](#_Toc71021278)

[8. LOGISTIKA 32](#_Toc71021279)

[8.1.Transformačný plán 32](#_Toc71021280)

[8.2. Investičný projekt 32](#_Toc71021281)

[8.3.Príprava prijímateľov 33](#_Toc71021282)

[8.4. Príprava zamestnancov 33](#_Toc71021283)

[8.5. Príprava rodinných príslušníkov 34](#_Toc71021284)

[8.6. Príprava komunity 34](#_Toc71021285)

[9. FINANČNÁ ANALÝZA 36](#_Toc71021286)

[9.1. Výdavky - Tabuľka: Prehľad všeobecných a kapitálových výdavkov v čase transformácie DSS 37](#_Toc71021287)

[9.2. Príjmy 39](#_Toc71021288)

[9.3. Finančná udržateľnosť transformovaného systému sociálnych služieb 39](#_Toc71021289)

[10. SEBAHODNOTENIE A RIZIKÁ 40](#_Toc71021290)

[ZOZNAM SKRATIEK 41](#_Toc71021291)

[PRÍLOHY 42](#_Toc71021292)

Transformačný plán Domova sociálnych služieb Ladomerská Vieska je výsledkom niekoľkoročného procesu príprav na zmenu a hľadania správneho druhu, obsahu a formy sociálnej služby, ktorú má zariadenie poskytovať. Tento dokument je výsledkom analýzy praktických skúseností z minulosti a súčasných možností a potrieb zariadenia, s jediným cieľom : poskytnúť klientom moderné a kvalitné komunitné sociálne služby. Transformačný plán predstavuje víziu a spôsob, ako zabezpečiť prechod z inštitucionálnej na komunitnú starostlivosť.

Pri tvorbe Transformačného plánu sme vychádzali z materiálu, ktorý vznikol v rámci realizácie Národného projektu **Podpora deinštitucionalizácie a transformácie systému sociálnych služieb** realizovanom Implementačnou agentúrou Ministerstva práce, sociálnych vecí a rodiny Slovenskej republiky v rokoch 2013-2015. Transformačný plán považujeme za flexibilný nástroj a strategický dokument, ktorý má definovať ciele a postupnosť krokov v procese transformácie v rokoch 2018– 2023.

Tento dokument vypracoval transformačný tím zariadenia, pod vedením riaditeľky DSS. Transformačný tím pracoval v zložení : odborní zamestnanci zariadenia, externí konzultanti, zástupca zriaďovateľa a zástupca PSS. Ich cieľom bolo pripravovať podklady, zisťovať potreby prijímateľov služieb a zamestnancov, ale aj potreby v komunite, kde je zariadenie situované. Takto komplexne spracovaný materiál je vhodným nástrojom na prezentovanie cieľov zariadenia pred zriaďovateľom, štátnou aj verejnou správou či ďalšími partnermi na Slovensku alebo v zahraničí. Transformačný plán je strategickým dokumentom aj pri získavaní finančnej podpory z verejných či neverejných zdrojov a v období jeho realizácie sa zariadenie bude môcť riadiť §110 zákona č.448/2008 o sociálnych službách. Predkladatelia plánu sú presvedčení, že jeho realizáciou prispejú k tomu, aby ľudia so zdravotným postihnutím získali podporu a pomoc, ktorú potrebujú a na ktorú majú právo.

**1. VÍZIA TRANSFORMAČNÉHO PLÁNU**

1.1.Všeobecná vízia transformačného plánu

Všeobecná vízia Transformačného plánu vychádza z napĺňania základných ľudských práv osôb so zdravotným postihnutím a tiež zo základných medzinárodných a národných legislatívnych a strategických dokumentov, najmä z:

* Dohovoru OSN o právach osôb so zdravotným postihnutím
* Stratégie deinštitucionalizácie systému sociálnych služieb a náhradnej starostlivosti v Slovenskej republike
* Národných priorít rozvoja sociálnych služieb na roky 2015 – 2020

|  |
| --- |
| ***Víziou zariadenia*** je napomôcť PSS získať sebapoznanie a sebadôveru, vďaka ktorej sa dokážu dobrovoľne rozhodovať a svoje rozhodnutia vedieť obhájiť.   * Ukázať komunite sebestačnosť a jedinečnosť PSS. * Podporiť akceptáciu PSS prostredím. * Otvárať cestu k návratu domov a sebarealizácii PSS prostredníctvom tolerantnej a informovanej komunity.   Komunitné služby zabezpečujú právo na nezávislý život v komunite pre všetkých prijímateľov sociálnych služieb v Domove sociálnych služieb Ladomerská Vieska a ich plné začlenenie do spoločnosti bez ohľadu na mieru ich zdravotného postihnutia. Neustále sa inovuje systém komunitných služieb pre občanov s postihnutím, je prístupný, flexibilný a kontinuálne zabezpečuje počas životných cyklov občana so zdravotným postihnutím jeho rôznorodé potreby vo všetkých dôležitých oblastiach života. |

1.2. Špecifická vízia transformačného plánu

Cieľom špecifickej vízie je definovať oblasti zmeny kvality služieb a vzťahov v rámci samotnej organizácie, tak aby sa transformáciou zariadenia nedosiahla len zmena systému služieb, ale najmä zmena v oblasti vzťahov a postavenia občanov v zariadení a širšom sociálnom prostredí, ktorého sú súčasťou. Uvedená zmena je dosiahnuteľná len prostredníctvom sieťovania podpory pre občanov – prijímateľov služieb z rôznych interných a externých zdrojov, v dôsledku čoho sa mení základná paradigma a náplň práce zamestnancov organizácie. Zamestnanci zariadenia rešpektujú a vedú aj okolie prijímateľov služieb k tomu, aby sa takémuto občanovi poskytla podpora v súlade s rovesníckym princípom, tzn. zamestnanci sprevádzajú a podporujú prijímateľov sociálnych služieb zariadenia v tom, aby ich životy boli čo najviac podobné životom ich rovesníkov v priebehu všetkých životných cyklov.

Hlavným cieľom procesu deinštitucionalizácie Domova sociálnych služieb Ladomerská Vieska je podpora prijímateľov sociálnych služieb v ich návrate do prirodzeného prostredia a spoločenského života, vytvorenie podmienok pre využívanie bežne dostupných verejných služieb a nadväzovanie sociálnych kontaktov v komunite. Naplnenie tohto cieľa sa dosiahne transformáciou inštitucionálneho systému služieb na systém komunitných sociálnych služieb. Vytvorí sa sieť rôznorodých pobytových, ambulantných a neskôr aj terénnych sociálnych služieb, ktorá významne sfunkční systém uspokojovania individuálnych potrieb občanov v objektoch, ktoré sa svojím vzhľadom, polohou a kapacitou neodlišujú od bežného spoločenského štandardu. Občania -prijímatelia sociálnych služieb sa budú podporovať v tom, aby v čo najväčšej miere využívali možnosť žiť bežným, nezávislým spôsobom života, o ktorom môžu sami rozhodovať.

**Prijímatelia budú mať vytvorené podmienky na získanie pracovných návykov a nových pracovných zručnosti** (nácvik pracovných zručností, aktivačný príspevok formou dobrovoľníckej činnosti, sociálna rehabilitácia, programy na rozvoj komunikácie, začlenenia do bežného života).

**Poradenstvo zamerané na pomoc pri hľadaní zamestnania, pracovných príležitosti (**spolupráca s UPSVR Žiar nad Hronom, APZ).

Prijímatelia môžu získať pracovné príležitosti formou čiastočného alebo plného úväzku v chránených dielňach, chránených pracoviskách, v sociálnych podnikoch ako aj prostredníctvom nástrojov aktívnych opatrení trhu práce ponúkaných ÚP (napr. Aktivačnou činnosťou formou dobrovoľníckej činnosti, prípadne iných projektov ako napr. Projekt “Pomôž svojej obci“ a pod.)

1.3. Zásady a princípy deinštitucionalizácie

V každodennej práci v zariadení, ktorá je zameraná na dosiahnutie vízie sa rešpektujú zásady a princípy, ktoré vedú k vytvoreniu kvalitných, partnerských vzťahov medzi prijímateľmi a poskytovateľom sociálnych služieb. Tieto princípy sú obsiahnuté v Etickom kódexe zamestnancov DSS Ladomerská Vieska. Etický kódex tvorí prílohu č. 1 Transformačného plánu. Cieľom transformácie je vytvoriť kvalitatívne nový systém pomoci a podpory , v rámci ktorého sa :

* Rešpektuje prirodzená ľudská dôstojnosť občana - prijímateľa sociálnych služieb,
* Rešpektujú základné ľudské práva a slobody občanov - prijímateľov sociálnych služieb,
* Sociálne služby poskytujú bez ohľadu na pohlavie, rasu, náboženstvo, kultúru a sociálne postavenie občana - prijímateľa sociálnych služieb,
* Zachováva sa vlastná identita, osobná integrita, osobná nezávislosť a individuálna rozmanitosť prijímateľov sociálnych služieb a podporuje sa rozvoj ich schopností, zručností a vedomosti.

Poslanie Domova sociálnych služieb Ladomerská Vieska

* Individuálny prístup k PSS so závažnými a pretrvávajúcimi psychickými poruchami, založené na holistickom prístupe k PSS.
* Detailne poznať sociálne prostredie, na základe toho poskytnúť PSS možnosti na sebarealizáciu, zistiť jeho potenciál.
* Dať PSS príležitosť prejaviť sa v inom prostredí a v inej úlohe a činnostiach / zamestnanec /.
* Iniciatívne vyhľadávať a vytvárať príležitosti k aktivizácii PSS.
* Spolupracovať s miestnymi náboženskými, kultúrnymi, spoločenskými organizáciami a miestnymi samosprávami.
* Pripraviť ich pre samostatný život s potrebnou mierou podpory.

**2. ANALÝZA ZARIADENIA (POPIS SÚČASNÉHO STAVU)**

2.1. Základné údaje o zariadení

|  |  |  |  |
| --- | --- | --- | --- |
| **Názov organizácie** | Domov sociálnych služieb Ladomerská Vieska | | |
| **Sídlo organizácie** | Ladomerská Vieska 84, 965 01 Žiar nad Hronom | | |
| **Kontaktná osoba** | PhDr. Miroslava Urblíková, riaditeľka DSS | | |
| **Kontaktná adresa** | Ladomerská Vieska 84, 965 01 Žiar nad Hronom | | |
| **Poštová adresa** | Ladomerská Vieska 84, 965 01 Žiar nad Hronom | | |
| **IČO** | 647918 | **DIČ** | 2020536859 |
| **Telefón** | 045/672 7204  045/672 7102  0905 800 503 | **Celková kapacita ZSS** | Stanovená zriaďovateľom: 50 |
| Skutočnosť: 50 |
| **E - mail** | dss@dsslvieska.sk | www.dsslvieska.sk | dddssdssssddds |
| **Názov zriaďovateľa** | Banskobystrický samosprávny kraj | | |
| **Kontaktná adresa zriaďovateľa** | Námestie SNP 23  Banská Bystrica, 974 01 | | |

Tabuľka 1 Základné údaje

Zariadenie Domov sociálnych služieb Ladomerská Vieska v súčasnosti poskytuje iba jeden druh sociálnej služby domov sociálnych služieb.

* **celoročnou formou (50 miest),**

Predmetom deinštitucionalizácie/ transformácie bude 36 miest zo spomínaných 50 miest, nakoľko do projektu sú zaradené pôvodné 3 objekty. Zvyšných 14 miest bude zaradených do transformácie v II. etape.

(tento údaj vychádza z reálneho počtu prijímateľov SS, ako aj z kapacity zariadenia.)

|  |  |
| --- | --- |
| **Štruktúra klientov** | |
| **Počet klientov celkom** | 50 |
| **Počet klientov podľa druhu sociálnej služby** | |
| **DSS** | 50 |
| **Počet klientov podľa formy sociálnej služby** | |
| **Celoročný pobyt** | 50 |

Tabuľka 2 Štruktúra prijímateľov sociálnej služby

Detailná analýza zariadenia vrátane poskytovaných sociálnych služieb a činnosti v zariadení, realizovaných zmien v zariadení v posledných rokoch sa nachádza v Prílohe 2.

V roku 1954, presne 15.5. bol zriadený v Ladomerskej Vieske Domov dôchodcov pre umiestnenie prestarlých obyvateľov. Budovy boli majetkom bývalého cirkevného spolku „ Laický apoštolát“. Umiestnených bolo 28 obyvateľov. V roku 1959 sa ústav preklasifikoval na Ústav pre duševne chybných s kapacitou 60 / muži aj ženy/. V roku 1972 sa ukončili rekonštrukčné práce na Dankovom dome a tým sa navýšila kapacita na 105. Postupne prešlo zariadenie zmenami nielen v názve , ale aj v kapacite umiestnených klientov. V súčasnosti máme 50 klientov.

Viac o histórii v prílohe 3.

2.2. Personálna štruktúra zariadenia sociálnych služieb k 30.11.2020:

|  |  |  |  |  |
| --- | --- | --- | --- | --- |
| **Zamestnanci** | **Počet celých úväzkov** | **Počet**  **osôb** | **Z toho** | |
| **Mužov** | **Žien** |
| **Počet interných zamestnancov** | 28 | 28 | 1 | 27 |
| **Počet externých zamestnancov** | 0 | 0 | 0 | 0 |
| **Počet príležitostných dobrovoľníkov** | - | 10 | 5 | 5 |
| **Počet odborných interných zamestnancov** | 17 | 17 | 1 | 16 |
| **Sociálni pracovníci** | 3  (vrátane 1 vedúceho úseku) | 3 | 0 | 3 |
| **Zdravotnícki pracovníci** | 12  (vrátane 1 vedúceho úseku) | 12 | 0 | 12 |
| **Iní odborní zamestnanci - inštruktori SR** | 2 | 2 | 0 | 2 |
| **Počet administratívnych zamestnancov** | 3 | 3 | 0 | 3 |
| **Počet prevádzkových zamestnancov** | 7 | 7 | 1 | 6 |
| **Počet vedúcich pracovníkov** | 2 | 2 | 0 | 2 |
| **Počet zamestnancov zvyšujúcich si kvalifikáciu** | 2 | 2 | 0 | 2 |

Tabuľka 3 Personálna štruktúra k 30.11.2020

2.3. Fyzické prostredie – popis súčasných objektov

DSS Ladomerská Vieska v súčasnosti spravuje 4 budovy v obci Ladomerská Vieska. Vo všetkých 4 budovách sú ubytovaní PSS ale 3 z nich majú zároveň aj iné využitie.

**Budova číslo 1 :**

* administratívne zázemie, ktoré tvoria 3 kancelárie, kuchynka
* ošetrovňa
* denný priestor pre zdravotnícky personál.

V tejto budove máme 5 izieb, na jednej izbe sú ubytovaní 3 PSS, na ostatných izbách sú ubytovaní 4 PSS. Ani jedna izba nespĺňa požadovanú plochu 8 m2 na jedného ubytovaného.

*Administratívna budova s ubytovaním*

Budova je chodbového typu, rozdelená na ubytovaciu a administratívnu časť. Budova je v dobrom stavebno technickom stave, po čiastočnej rekonštrukcii fasád – bez kontaktného zatepľovacieho systému, okná plastové, s dvojsklom, interiér po čiastočnej rekonštrukcii. Vnútorné priestory vymaľované, omietka miestami poškodená. Závažný stavebno – technický problém s vlhnutím stien. Objekt je prepojený exteriérom s priestorom bývalej drevárne rekonštruovaným pre potreby kreatívneho centra. Súčasťou objektu sú priestory pre zdravotníkov.

Hodnotitelia fyzického prostredia uviedli v hodnotiacej  správe, že administratívna budova má dostatočné prirodzené osvetlenie a vetranie oknami, dostatočne účinné vykurovanie, radiátory umiestnené pod okennými otvormi . Vlhnúce steny zhoršujú mikroklímu prostredia.

**Budova č. 2 -  kaštieľ**

* prevádzka kuchyne
* jedáleň pre zamestnancov
* spoločenská miestnosť pre PSS

Na poschodí sú ubytovaní PSS v 5 izbách, v jednej izbe je ubytovaných 5 PSS, v ostatných 4, 3 a 2 PSS. Izby sú rozlohou rozdielne. Iba 2 izby spĺňajú požadovaných 8 m2 na jedného ubytovaného.

*Ubytovací objekt „Kaštieľ“ Ladomerská Vieska 84*

Kaštieľ z pol. 17. storočia v renesančnom slohu, upravený koncom 19. storočia v neobarokovom slohu. Budova je čiastočne stavebno – technicky upravená pre potreby ubytovania klientov na druhom nadzemnom podlaží. Objekt je dvojpodlažný podpivničený, fasáda je pôvodná, okná drevené so sieťkami proti hmyzu, bez kontaktného zatepľovacieho systému, interiér po čiastočnej výmene podlahových krytín. Stavebno-technický stav zakriveného schodiska je nevyhovujúci. Plechová strecha čiastočne zateká v obytných miestnostiach. V prízemí objektu sa nachádza jedáleň s kuchyňou a zázemím, spoločenská miestnosť.

Hodnotitelia fyzického prostredia uviedli v hodnotiacej  správe, že v kaštieli je dostatočné prirodzené osvetlenie a vetranie oknami, dostatočne účinné vykurovanie, radiátory umiestnené pod okennými otvormi . Vlhnúci strop v obytných miestnostiach znižuje kvalitu bývania.

**Budova č. 3 - Dankov dom:**

* tréningová kuchyňa spolu s jedálňou
* 5 izieb, kde je ubytovaných 14 PSS
* šatňa pre personál

Izby spĺňajú požadovanú plochu, ale jedna izba nespĺňa podmienku počtu ubytovaných na izbe, keďže sú tam ubytovaní 4 PSS. Dve izby sú priechodné.

*Ubytovací objekt „Dankov dom“ Ladomerská Vieska 84*

Budova je prestavaná z pôvodného objektu rodinného domu gánkového typu, je v čiastočne vyhovujúcom stavebno technickom stave, s trhlinami na fasádach – pôvodná fasáda je čiastočne zrekonštruovaná, okná plastové dvojsklo, interiér po čiastočnej rekonštrukcii.

Hodnotitelia fyzického prostredia uviedli v hodnotiacej  správe, že v objekte je dostatočné priame prirodzené osvetlenie a vetranie nie je vo všetkých obytných miestnostiach, vzhľadom na vetranie cez zasklenný priestor gánku. Vykurovanie je dostatočné, zabezpečené radiátormi.

**Budove č. 4**:

* práčovňa
* údržbárske dielne
* PC miestnosť
* izolačka

Budova je v pôvodnom stavebno technickom stave, bez rekonštrukcie fasád, okná pôvodné plastové, fasáda bez kontaktného zatepľovacieho systému. V budove sa nachádzajú technické priestory hospodárskej správy, sviečkáreň, miestnosť s počítačmi, práčovňa so zázemím a hygienické zariadenie.

Priestory hospodárskej správy sú nedostatočné preslnené a osvetlené malými oknami, klenbovým stropom v práčovni. Priestory majú veľkú vzdušnú vlhkosť.

Všetky objekty sú situované v jednom veľkom areáli, na začiatku obce Ladomerská Vieska, v blízkosti Námestia. V bezprostrednej blízkosti sa nachádza predajňa COOP Jednota a budova Materskej školy. Klienti majú blízko na železničnú stanicu, zastávky autobusov, dokonca v bezprostrednej blízkosti na Námestí je zastávka MHD. Lokalizácia jednotlivých objektov umožňuje integráciu prijímateľov a vytváranie sociálnych väzieb s ľuďmi v komunite**. Ani jedna z budov nie je bezbariérová. Všetky budovy sú poškodené vlhkosťou, nespĺňajú podmienky štandardov kvality v zmysle Zákona 448/2008 o sociálnych službách, príloha č. 2 .**

**DSS Ladomerská Vieska súčasné bývanie k 30.11.2020**

|  |  |  |  |
| --- | --- | --- | --- |
| **Budova č. 1 (Hlavná budova)** | | | |
| **Číslo izby** | **m2** | **Počet PSS na izbe** | **m2 na 1 PSS** |
| **2** | 23,30 | 4 | 5,825 |
| **3** | 24,90 | 4 | 6,225 |
| **4** | 25,00 | 4 | 6,250 |
| **5** | 24,90 | 4 | 6,225 |
| **6** | 23,90 | 3 | 7,933 |
| **Budova č.2 (Kaštieľ)** | | | |
| **Číslo izby** | **m2** | **Počet PSS na izbe** | **m2 na 1 PSS** |
| **7** | 26,00 | 3 | 8,667 |
| **8** | 38,50 | 4 | 9,625 |
| **9** | 28,60 | 4 | 7,150 |
| **10** | 8,00 | 1 | 8,000 |
| **11** | 18,50 | 3 | 6,167 |
| **12** | 16,60 | 2 | 8,300 |
| **Budova č. 3 (Dankov dom)** | | | |
| **Číslo izby** | **m2** | **Počet PSS na izbe** | **m2 na 1 PSS** |
| **14 - priechodná** | 24,70 | 2 | 12,350 |
| **15 - priechodná** | 16,90 | 2 | 8,450 |
| **16** | 23,40 | 3 | 7,800 |
| **17** | 28,00 | 3 | 9,333 |
| **18** | 35,60 | 4 | 8,9000 |

Tabuľka 4 Počet a rozloha izieb DSS Ladomerská Vieska

Podrobnejší popis budov a ich stavu je uvedený v prílohe č. 4.

2.4. Strategické dokumenty zariadenia a zriaďovateľa

Základnými strategickými dokumentmi na úrovni zriaďovateľa Banskobystrického samosprávneho kraja sú:

* + Zákon č. 448/2008 Z. z. (Zákon o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov),
  + Všeobecne záväzné nariadenie BBSK 41/2019,
  + Smernica č.005/2018/OSSZ Postup prijímania a predvolávania občanov do ZSS,
  + **Koncepcia rozvoja sociálnych služieb v Banskobystrickom samosprávnom kraji na roky 2019 – 2025**- v rámci ktorej sú definované priority vo vzťahu k občanom so zdravotným postihnutím. Jednou z priorít je aj pokračovanie v začatom transformačnom procese spočívajúcom v odbornej príprave prijímateľov a ich rodín pre prechod prijímateľov už umiestnených v DSS do ZPB a prechod prijímateľov zo ZPB do samostatného života s podporou.
  + **Regionálna integrovaná územná stratégia Banskobystrického kraja** – kde v prioritnej osi č. 2: „Ľahší prístup k efektívnejším a kvalitnejším verejným službám, je definovaný špecifický cieľ 2.1.1. „Podporiť prechod poskytovania sociálnych služieb a zabezpečenie výkonu opatrení sociálnoprávnej ochrany detí a kurately v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov na komunitnej úrovni“ Súčasťou tohto dokumentu sú plánované investície na podporu transformácie a deinštitucionalizácie existujúcich veľkokapacitných pobytových zariadení a nákladovo neefektívnych zariadení najmä vytvorením vhodných priestorových podmienok v súlade so Stratégiou deinštitucionalizácie systému sociálnych služieb a náhradnej starostlivosti v SR a koncepčnými dokumentmi Banskobystrického kraja a plánmi komunitných služieb obcí.

Na úrovni zariadenia:

* + Prevádzkový poriadok ,
  + Domáci poriadok ,
  + Interná smernica: Politika kvality,
  + Interná smernica: Etický kódex zamestnanca,
  + Interná smernica: Pravidlá prijímania darov,
  + Interná smernica upravujúca záväzné postupy pri uplatňovaní zákona č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z.z.,
  + Interná smernica: O postupe prijímania a predvolávania občanov do DSS
  + Interná smernica: Postup pri tvorbe a aktualizácii individuálneho plánu prijímateľa,
  + Interná smernica: O poskytovaní sociálnych služieb PSS a o platení úhrad,
  + Interná smernica: Netelesné a telesné obmedzenia prijímateľov sociálnej služby,
  + Interná smernica: O ochrane a dodržiavaní základných ľudských práv a slobôd ,
  + Interná smernica: Riešenie krízových situácií,
  + Interná smernica: Smernica o vedení finančných prostriedkov PSS v DSS L.Vieska,
  + Interná smernica: O osobných spisoch zamestnancov, pracovno-právna dokumentácia.

2.5. Náklady DSS Ladomerská Vieska k 30.06.2020 – mzdové a prevádzkové, EON

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Náklady zariadenia sociálnych služieb - mzdové, prevádzkové, EON (v €)** | | | | | | | | | | | |
| **Rok** | **Celkom** | **Bežné výdavky** | | | | **Investičné**  **náklady** | | **Bežné náklady**  **na 1 PSS na 1mesiac** | | **EON**  **na 1 PSS na 1 mesiac** | **Priemerná mzda** |
| **Prevádzkové výdavky** | **Mzdové výdavky** | **Povinné sociálne poistenie** |  | |  | |  | |  |
| 2016 | 444 741 | 139 257 | 225 310 | 80 174 | 2 970 | | 744 | | 755 | | 678 |
| 2017 | 466 505 | 140 151 | 239 073 | 87 281 | 0 | | 782 | | 785 | | 694 |
| 2018 | 498 098 | 143 033 | 255 258 | 94 088 | 229 960 | | 832 | | 828 | | 760 |
| 2019 | 594 675 | 165 515 | 308 561 | 113 944 | 44 727 | | 986 | | 990 | | 918 |
| 30.6.2020 | 264 705 | 75 125 | 164 527 | 58 705 | 1 200 | | 881 | | 890 | | 927 |

Tabuľka 5 Prevádzkové, mzdové náklady, EON (v €)

2.6. SWOT analýza aktuálne poskytovaných sociálnych služieb

|  |  |
| --- | --- |
| **SILNÉ STRÁNKY** | **SLABÉ STRÁNKY** |
| * **Pozitívne vnímanie verejnosťou** * Dobré meno organizácie * **Kvalitní a empatickí zamestnanci** * Vzdelaní a neustále sa vzdelávajúci zamestnanci * Pracovné zručnosti zamestnancov * Jasná vízia organizácie * Skúsenosti s poskytovaním SS * Motivácia zamestnancov k zmene a skvalitňovaniu služieb * Kontakty a spolupráca s partnermi mimo organizácie ( Úrad Komisárky pre zdravotne znevýhodnených , SOCIA, MPSVR SR, MsÚ , OcÚ , sociálne zariadenia v BBSK, NSK, TNSK), * Skúsenosti s tvorbou a realizáciou projektov * Skúsenosti s tvorbou projektov cez ŠF EÚ * Skúsenosti s fungovaním v krízových situáciách * Spolupráca s rodinnými príslušníkmi na vízii o budúcnosti zariadenia, * Flexibilita organizácie, pružné reagovanie na aktuálne výzvy * Partnerský prístup ku prijímateľom * Silné postavenie prijímateľov v organizácii * Skúsenosti s individuálnou prácou * Skúsenosti s prácou s dobrovoľníkmi | * Fyzické prostredie objektov, v ktorých sa poskytujú služby – bariérovosť, veľké skupiny, viacpočetné izby * Nedostatok súkromia * Prechodné izby * Nepostačujúci osobný priestor PSS * Spoločné hygienické zázemie * Problémy s evakuáciou v prípade živelnej pohromy * Prvky inštitucionálnej starostlivosti * Absencia návštevnej miestnosti * Aktivity sú orientované na podporu do vnútra zariadenia * Nedostatok personálu v zariadení * Málo možností aktivizovať prijímateľov (málo zamestnancov na aktivizovanie a individuálny prístup) * Postoje časti verejnosti – laickej i odbornej * Vysoký podiel žien medzi zamestnancami * Financie – nízky rozpočet (financie len na bežné prevádzku) * Ochranársky postoj príbuzných aj niektorých zamestnancov * Nestotožnenie sa **niektorých zamestnancov** s víziou a filozofiou transformácie sociálnych služieb a s projektom deinštitucionalizácie * (rutinné zotrvávanie na poskytovaní tradičných sociálnych služieb a lipnutie na minulosti) * Verejná podpora (médiá, občania..) |
| **PRÍLEŽITOSTI** | **OHROZENIA** |
| * Zapojenie sa do NP DI (informácie, získať možnosť príkladov dobrej praxe zo zahraničia – služobné cesty, spolupráca s externými odborníkmi, napr. architektmi, finančné zdroje na komunitné aktivity) * Vytvorenie efektívneho systému komunitných sociálnych služieb * Spolupráca s partnermi (SOCIA, OcÚ, POS, ÚPSVaR, zariadenia SS v kraji) * RIUS, čerpanie investičných finančných zdrojov zo ŠF EÚ * Vytvorenie priestoru na vznik nových služieb, ktoré budú napĺňať individuálne potreby klientov * Vytvorenie nových pracovných miest * Legislatíva a strategické materiály SR * Postoj EÚ k téme DI * Pokúsiť sa o vrátenie spôsobilosti na právne úkony  niektorým PSS * Sebaobhajoba prijímateľov * Byť príkladom dobrej praxe | * Málo času na prípravu systémovej zmeny * Zapojenie sa do NP DI (vyčerpanie a demotivácia zamestnancov, časová náročnosť aktivít projektu) * Legislatíva a jej výklad v praxi * Vysoký počet prijímateľov je zbavený spôsobilosti na právne úkony * % vyjadrenie nespôsobilých na právne úkony * Neústretovosť a znemožňovanie aktivít DI za predchádzajúceho vedenia BBSK * Časté personálne zmeny u zriaďovateľa a s tým súvisiace postoje či nedostatok informácií o transformačnom procese * Financovanie – nejasné financovanie komunitných služieb * Meškanie výziev na projekty ŠF EÚ – nedostatok času na tvorbu projektu a ďalšie aktivity VO, samotná realizácia a pod. * Nezáujem o zamestnanie PSS v regióne – málo možností na ich zamestnanie * Postoje rodinných príslušníkov * Starnutie, zhoršovanie zdravotného stavu prijímateľov * Nízke dôchodky PSS, ohrozenie chudobou a nemožnosť platiť úhradu za služby v adekvátnej výške * Nesystémové a dlhé obdobie transformácie (ekon. nákladnosť, demotivácia zamestnancov |

Tabuľka 6 SWOT analýza zariadenia

2.7. Práca s rodinnými príslušníkmi

Domov sociálnych služieb Ladomerská Vieska poskytuje služby dospelým mužom s duševnými poruchami a poruchami správania. S rodinami prijímateľov sa dlhodobo spolupracuje na prijateľnej úrovni, s niektorými príbuznými intenzívne na týždennej báze, s inými podľa potreby a len v ojedinelých prípadoch je komunikácia takmer nulová, najmä z dôvodu, že nemajú už blízkych príbuzných a širšia rodina nejaví veľký záujem o svojich príbuzných. Vždy v predvianočnom čase organizujeme stretnutie PSS, zamestnancov a rodinných príslušníkov a tiež ich pozývame na *Deň otvorených dverí, Benefičný koncert Na krídlach anjelov, a iné integračné podujatia – napr. Ladomerský anjel,* ktoré zariadenie realizuje v dvojročných intervaloch – športové a kultúrne disciplíny sa striedajú. Návštevy príbuzných nie sú počas roka nijako obmedzované, keďže zariadenie je otvorené denne pre všetky návštevy, teda aj príbuzných počas celého dňa. DSS nemá striktne určené návštevné hodiny.

|  |  |  |  |  |
| --- | --- | --- | --- | --- |
| **Počet prijímateľov** | **Kontakt s rodinnými príslušníkmi** | | | |
| **Pravidelný kontakt (min. 1 x mesačne)** | **Sporadický kontakt (niekoľko krát do roka)** | **Žiadny kontakt** | **Súdne rozhodnutie** |
| 50 | 18 | 17 | 15 | 0 |

Tabuľka 7 Práca s rodinnými príslušníkmi

V úvodnej etape príprav na transformáciu (2018-2021) začíname s realizáciou komunikačného plánu s príbuznými a rodinou. V komunikačnom pláne máme zahrnuté nasledovné aktivity:

**Neformálne stretnutia**

* Príbuzných pozývame na neformálne stretnutie v areáli DSS, na ktorom sa opäť stretnú so svojimi blízkymi a s personálom DSS. Súčasťou stretnutia je poskytnutie komplexnej informácie o plánovanej transformácii spolu s predstavením vízie skvalitnenia sociálnej služby. Osobná účasť príbuzných je dôležitá z dôvodu okamžitého zodpovedania otázok, rešpektovania pripomienok a redukovania obáv z nového neznámeho postupu.
* Informovanie prostredníctvom našej webovej stránky
* Zaregistrovanie sa na sociálnej sieti (facebook) – priebežné informovanie o procese DI a komunikácia s príbuznými
* Opakované stretnutia s príbuznými podľa potreby

Podrobná analýza práce s rodinnými príslušníkmi je predmetom Prílohy č. 5.

2.8.Realizované integračné a inkluzívne aktivity – kultúrne, športové, v komunite,

s dobrovoľníkmi, v pracovnom živote

Zariadenie DSS Ladomerská Vieska aktívne spolupracuje s dobrovoľníkmi, najmä študentmi stredných škôl v meste Žiar nad Hronom – Súkromná obchodná akadémia, Pedagogická a sociálna akadémia Brezno, s UMB Banská Bystrica, ale aj s obcou Ladomerská Vieska, viacerými organizáciami, či už v oblasti kultúrnej (spoločné vystúpenie s folklórnym súborom HRON), športovej ale aj pracovnej terapie. Prijímatelia DSS Ladomerská Vieska sa zúčastňujú na aktivitách v obci Ladomerská Vieska (vystúpenie na Stretnutí Viesok), v meste Žiar nad Hronom (účinkovanie na benefičnom koncerte Na krídlach anjelov ), na spoločenských udalostiach v okolitých obciach (Janova Lehota – Deň rodiny , Prochot – Dni obce, Dolná Ždaňa– Dožinky, Radničkine trhy v Bratislave), odborných podujatiach, medzinárodných konferenciách. Zamestnanci podporujú prijímateľov, aby sami aktívne vystupovali a zdieľali spoločný život v komunite. Pravidelne sa zúčastňujú zahraničných a tuzemských dovoleniek, výletov, športových súťaží a rôznych stretnutí, ktoré organizujú iné zariadenia sociálnych služieb.

Postupne sa snažíme klientom hľadať prácu a aktívne ich zapájať do pracovného života či už na chránenom alebo otvorenom trhu práce. Jeden klient pracoval na JRD v Žiari nad Hronom, neskôr v Útulku pre psov ako dobrovoľník, teraz pracuje na dohodu vo firme Metakov v ZH. Ďalší pracoval pre obec ako záhradník v rámci medzinárodného projektu na skrátený úväzok, teraz pracuje ako dobrovoľník na mestskej tržnici v ZH a počas víkendov roznáša reklamné letáky pre Regionpress na dohodu.

Stále sa však na pracovnom trhu stretávame s veľkými predsudkami zamestnávateľov, čo je aj z hľadiska ich zdravotného znevýhodnenia pochopiteľné. Zamestnávatelia majú obavy, že osoby s duševnými poruchami nedokážu pracovať na linke, pri stroji a podobne. Ide tu o bezpečnosť a samotný pracovný výkon. Nedokážu sa dlhodobo sústrediť na prácu, na určitý výkon a preto sa im snažíme sprostredkovať prácu aspoň na kratšie úväzky s jednoduchou náročnosťou.

V procese prípravy komunity na prijatie klientov sa uskutočnilo viacero rokovaní s potenciálnymi susedmi, poskytovali sme im informácie a riešili sme obavy zo strany komunity. Vzhľadom na veľké obavy , ktoré boli na spoločných stretnutiach prezentované, sme museli vynaložiť veľké úsilie, aby sme pozmenili názor komunity na našich klientov a celkovo na poskytovanie komunitných služieb. Najväčší strach bol z neznalosti , čo to vlastne deinštitucionalizácia je. Absolvovali sme viacero vzájomných stretnutí s potenciálnymi susedmi, predstaviteľmi samosprávy.

Konkrétne aktivity sa nachádzajú v prílohe č. 6.

**3. PRIJÍMATELIA SOCIÁLNYCH SLUŽIEB**

3.1. Analýza súčasnej situácie ku dňu 30.11.2020

V zariadení sa momentálne poskytujú sociálne služby **50 prijímateľom** – celoročný pobyt, domov sociálnych služieb.

V DSS Ladomerská Vieska sa pôvodne poskytovali sociálne služby pre 105 klientov, neskôr pre 70 a od roku 2011 je dodržiavaná kapacita 50 . Postupným, prirodzeným úbytkom za niekoľko rokov sme dosiahli schválenú kapacitu – 50 PSS. Viac ako polovica prijímateľov je vo vekovom rozpätí 31-60 rokov. Z hľadiska miery potrebnej podpory resp. stupňov odkázanosti všetci PSS majú najvyšší stupeň odkázanosti (VI).Polovica prijímateľov v zariadení má mentálne postihnutie, polovica z nich kombinované s telesnými a psychickými poruchami. Tu prevládajú najmä schizofrénie, poruchy osobnosti a poruchy správania. Takmer všetci sú zbavení spôsobilosti na právne úkony, úplne alebo čiastočne.

Detailná analýza súčasnej situácie z pohľadu prijímateľov sociálnych služieb je súčasťou Prílohy č. 7 Analýza potrieb, predstáv, snov

Analýza potrieb, predstáv a snov prijímateľov prebiehala zisťovaním ich preferencií a predstáv o budúcnosti v oblasti bývania, denných služieb, zamestnania a inej špecifickej podpory. Na zistenie uvedeného sa realizovali stretnutia s prijímateľmi, zamestnancami a v jednotlivých prípadoch aj s rodinnými príslušníkmi prijímateľov. V rámci uvedených stretnutí sme definovali ciele v dvoch časových etapách:

1. **Preferencie a potreby prijímateľov**, ktoré chceme naplniť v najbližších 5 rokoch. Na ich naplnenie je zameraný aj tento Transformačný plán
2. **Sny a predstavy** o budúcnosti prijímateľov sú priebežne zisťované v rámci individuálnej intervencie a práce s prijímateľmi pri realizácii ich Individuálnych plánov.

Zásadným kritériom podľa ktorého sme kreovali umiestnenie klientov do jednotlivých bytových jednotiek bolo ich prianie s kým by mali záujem bývať a to nielen na izbe, ale aj v samostatných bytových jednotkách. Veľkú váhu sme kládli práve na vzťahové nastavenie v komunitných službách. Do istej miery / i keď v inštitucionálnej podobe / klienti bývajú na izbách podľa tohto kritéria už v súčasnej dobe, čo nám dáva základ na dobré nastavenie realizovania komunitných služieb počas a po transformácii. Predpokladáme, že to bude mať zásadný vplyv aj na zvládnutie adaptácie sa na nové poskytovanie komunitných služieb, s ktorým sa budú musieť klienti vyrovnať. A nielen klienti.

Analýzu potrieb, predstáv a snov prijímateľov zariadenia tvorí Príloha č. 8.

V zariadení v súčasnosti poskytujeme služby inštitucionálnym spôsobom, aj keď sa snažíme vnášať prvky komunitnej starostlivosti. Fyzický, psychický a mentálny stav klientov je rôznorodý a inštitucionálna starostlivosť obmedzuje adresný, individuálny prístup ku každému prijímateľovi sociálnych služieb. Rovnako to prináša negatívne javy ako naučená pasivita, nedostatočne rozvinuté sociálne vzťahy, segregácia od komunity, niekedy aj rodiny, paušalizované liečebné postupy a procedúry a iné. Našim zámerom je dosiahnuť odstránenie, respektíve minimalizáciu týchto negatívnych javov a prostriedkom je transformácia zariadenia zo zariadenia poskytujúceho inštitucionálnu starostlivosť na zariadenie poskytujúce komunitnú starostlivosť.

Už niekoľko rokov vykonávame činnosti, ktoré by mali viesť k transformácii zariadenia, pričom účelom je nájsť správny druh, obsah a formy sociálnych služieb, ktoré máme poskytovať tak, aby nami poskytované sociálne služby boli moderné a kvalitné.

Tréningové bývanie

V roku 2020 sme v objekte Dankov dom zriadili neformálne tréningové bývanie. Začali sme s počtom 7 PSS. Postupne sme ich učili samostatnosti v príprave stravy, v stolovaní, starostlivosti o domácnosť- triedenie osobnej bielizne, pranie, manipulácia s práčkou, sušičkou, sušenie osobnej bielizne na sušiakoch, triedenie komunálneho odpadu, starostlivosť o osobné veci- šatníkové skrine. Starostlivosť o osobnú hygienu. Starostlivosť o fyzické prostredie. Finančná gramotnosť, čo si môžu alebo nemôžu dovoliť zakúpiť zo svojich finančných prostriedkov. Práca s telekomunikačnými prostriedkami, internetom, objednávanie vecí rôzneho charakteru on line, komunikácia s príbuznými cez whatsap a podobne. Kládli sme dôraz aj na medziľudské vzťahy.

Sami klienti si uvedomili, čo všetko musia vykonať, aby mali zabezpečený komfort, ktorý je pre nás v komunite samozrejmosťou. Postupne sme tréningové bývanie rozšírili o ďalších 7 PSS. Na otázku, či by sa chceli vrátiť k pôvodnému poskytovaniu SS, zhodne odpovedali, že nie. Je to signál pre nás, že je priam nevyhnutné, aby sme pokračovali na našej ceste k osamostatneniu sa klientov a k nevyhnutnej transformácii sociálnych služieb. Avšak dôraz sme kládli aj na zmenu myslenia zamestnancov, ktorí tiež potrebovali čas na prerod svojich tradicionalistických predstáv o poskytovaní sociálnych služieb.

V rokoch 2019-2020-2021 sa nám podarilo na pracovnom trhu zamestnať striedavo 3-5 PSS na pracovnú zmluvu. Niektorým chýbajú pracovné návyky, čo je úloha pre nás, aby sme s potenciálnym zamestnateľným klientom naďalej pracovali, cez rôzne aktívne nástroje trhu práce. Máme za to, a viackrát sa nám to potvrdilo v praxi, že keď sme aktívne pracovali s klientom, získal potrebné pracovné návyky. Cez aktívne nástroje sa nám podarilo zamestnať striedavo cca 10-15 PSS.

Vzhľadom na to, že víziou zariadenia je napomôcť PSS získať sebapoznanie a sebadôveru, vďaka ktorej sa dokážu dobrovoľne rozhodovať a svoje rozhodnutia vedieť obhájiť, je cieľom Domova sociálnych služieb Ladomerská Vieska transformovať zariadenie tak, aby poskytované služby a vzťahy ku klientom boli v súlade s touto víziou.

Na základe spomínaných kritérií, potrieb a analýzy prijímateľov sme si zadefinovali ako nové komunitné služby, ktoré chceme poskytovať adresne: Zariadenie podporovaného bývania, Špecializované zariadenie, podporné voľnočasové aktivity- centrum denných aktivít.

V II. etape transformácie by sme radi pokračovali v realizácii našich zámerov smerom ku komunite.

3.2. Zabezpečenie procesu individuálneho plánovania v zariadení

Práca s prijímateľmi sociálnych služieb v zariadení je realizovaná na základe individuálneho plánovania podpory pre každého jednotlivca. Všetci prijímatelia majú vypracovaný individuálny plán, ktorý sa používa ako nástroj spolupráce prijímateľov sociálnych služieb so zariadením a prostredníctvom, ktorého sa prijímateľom zabezpečí taká podpora, aby mohli v najväčšej možnej miere rozhodovať o svojom živote a aby poskytované služby zo strany organizácie reagovali na individuálne potreby a ciele jednotlivcov. Individuálne plánovanie zaviedlo- zariadenie do svojho systému práce.

Samotná účasť alebo neúčasť na individuálnom plánovaní je slobodnou voľbou klienta. Procesy individuálneho plánovania vždy vychádzajú z potrieb klienta a preto sú rôzne. Okrem individuálnych plánov majú niektorí PSS **vypracované individuálne plány aktivizácie a individuálne plány zamestnávania** (zamestnanci DSS prešli týmito školeniam a sami si vyskúšali vytvoriť IP zamestnávania, ktorý bol kvalitne spracovaný).

Súčasťou individuálneho plánu je aj plán finančného hospodárenia zameraného na efektívne spravovanie financií prijímateľov (školenie sme absolvovali a máme k dispozícii aj metodiku). Postupne ako boli PSS umiestnení na trhu práce boli s nimi vypracované plány zamestnávania. Individuálne plány zamestnávania klientom, ale aj zamestnancom, pomohli presne a adresne naplánovať, zrealizovať, zanalyzovať potreby týkajúce sa zamestnávania. V mnohých prípadoch nám ukázali silné stránky klientov, na ktorých môžeme stavať v ďalšom smerovaní v oblasti zamestnávania. Konkrétne nám poukázali, čo chcú klienti, kde chcú pracovať, ako si predstavujú svoje pracovné zaradenie. Boli sme prekvapení, čo všetko klienti ovládajú, aké majú zručnosti.

Metodika práce aj personálne zabezpečenie individuálneho plánovania je vysvetlené v Prílohe č.9.

3.3. Plán prípravy prijímateľov na zmenu


Plán prípravy prijímateľov na zmenu bude prebiehať v etapách, ktoré majú svoje špecifiká a ktorých cieľom je pripraviť prijímateľov na bezpečný prechod z inštitucionálnych do komunitných sociálnych služieb, pomôcť im prevziať spoluzodpovednosť za seba, podporiť ich v nezávislom živote, sprostredkovať pre nich porozumenie realizovaným zmenám definovaným v Transformačnom pláne a podporiť ich aktívnu participáciu pri realizácii zmien v zariadení.


**Poznanie a pochopenie potrieb klientov** – hneď na začiatku plánovania zmien sme robili analýzu potrieb jednotlivých ľudí v domove. Poinformovali sme klientov o plánovaných zmenách. Odvtedy sa spomínaná analýza robí pravidelne, prehodnocuje sa, lebo klientom časom zmenia potreby a želania. V analýzach sme sa zameriavali na konkrétne želanie klientov (s kým chcú bývať na izbe, v akom dome si predstavujú život, akú prácu by radi vykonali, ako by si zariadili vlastnú izbu, čo by robili vo voľnom čase, čoho všetko by sa chceli naučili, čo k tomu potrebujú , ako dosiahnuť svoj cieľ atď.)


Dôležité je holistické posudzovanie klienta, jeho potrieb a reálnych schopností klienta. Na ich základe sú identifikované oblasti podpory klientov. Posudzujeme potreby klienta na základe funkčných schopností a disability a potrieb z pohľadu sociálnej služby. Objektívna definícia vychádza zo zákonných dôvodov poskytovania sociálnej služby. V rámci subjektívneho pohľadu zisťujeme potreby z pohľadu klienta, potreby klienta z pohľadu jeho blízkych osôb a potreby z hľadiska pracovníkov.

Časový harmonogram jednotlivých krokov je nastavený úplne individuálne (čo sa objaví aj v individuálnych plánoch, v individuálnych plánoch aktivizácie a zamestnávania), keďže každý klient je individualita so svojimi potrebami, schopnosťami, zručnosťami, snami a každý prijímateľ reaguje na zmeny inak.

Je potrebné prehodnocovať nielen mieru podpory pre každého klienta, ale aj ich ciele a predstavy. Prvé skúsenosti nám ukázali, že klienti s nižšou mierou podpory si na začiatku vyžadujú viacej podpory. Pri pripravovaní klientov treba rátať aj so spoločnosťou a komunitou, a treba ich tiež pripraviť.







Tabuľka 8 Proces DI - plán aktivít

Legenda-červeným sú zrealizované aktivity

Jednotlivé aktivity budú pravidelne / 1x mesačne / vyhodnocované v pracovných skupinách:

* Transformačného tímu
* Vedúcich prevádzok
* Koordinátorov IP
* Podporných skupinách IP pre jednotlivých prijímateľov
* Pravidelných stretnutiach s prijímateľmi v prevádzkach
* Neformálnych podporných skupinách (partnerská skupina, skupina sebaobhajcov

3.4. Plán tvorby podpory participácie rodinných príslušníkov na tvorbe a realizácii jeho aktivít

Stotožnenie sa rodinných príslušníkov prijímateľov a ďalších dôležitých osôb v ich životoch je dôležitým aspektom úspešnosti realizácie Transformačného plánu. Ochranársky postoj rodičov k svojím dospelým deťom, prípadne súrodencov k prijímateľom sociálnych služieb so špecifickými potrebami môže pôsobiť ako brzda v osamostatňovaní sa prijímateľov zariadenia a ich zotrvávania v nevhodných, limitujúcich sociálnych službách, ktoré nenapĺňajú ich potreby a záujmy. Spôsob komunikácie s rodinnými príslušníkmi je bližšie špecifikovaný v komunikačnej stratégii Transformačného plánu. Za účelom objektívneho informovania rodinných príslušníkov sa zrealizujú tieto aktivity.

|  |  |  |  |
| --- | --- | --- | --- |
| **Aktivita** | | **Časový rámec** | **Zodpovednosť** |
| **Aktivita 1** | Predstavenie Transformačného plánu rodinným príslušníkom spojená s diskusiou a spoločným plánovaním | 2019 - 2020 | riaditeľka  vedúci úsekov |
| **Aktivita 2** | Zapojenie rodinných príslušníkov do podporných skupín IP | 2019 - 2023 | koordinátori IP  kľúčoví zamestnanci |
| **Aktivita 3** | Oboznamovanie rodinných príslušníkov s IP, s potrebami, predstavami a snami ich príbuzného | 2019 - 2023 | koordinátori IP  kľúčoví zamestnanci |
| **Aktivita 4** | Zapojenie rodičov, príbuzných a opatrovníkov do neformálnych skupinových aktivít (varenie gulášu, letné výlety, pracovné brigády, dobrovoľnícke dni a pod.) | 2019 - 2023 | vedúci úsekov |

Tabuľka 9 Plán aktivít s rodinnými príslušníkmi

**4. ZDROJE V KOMUNITE**

4.1. Vytypovanie lokalít a ich charakteristika

Pre plánovanie nových služieb je z územného hľadiska dôležité vytypovať lokality s rozvinutou občianskou infraštruktúrou a už existujúcimi zdrojmi v komunite. Pri ich výbere sme zvažovali faktory, predovšetkým dostupnosť ambulantných sociálnych služieb a verejných služieb – dostupná občianska vybavenosť, napr. obchody, zdravotné strediská, pošta, reštaurácie, kostol, miestny úrad, MHD, kultúrne inštitúcie, športoviská a pod.

Pre plánovanie nových transformovaných sociálnych služieb v rámci Transformačného plánu DSS Ladomerská Vieska sa v Ladomerskej Vieske a Žiari nad Hronom a jeho blízkom okolí vytypovali nasledovné lokality:

**v prvej fáze transformácie** územné lokality:

obec Ladomerská Vieska / rodinné domy / a Mesto Žiar nad Hronom / pozemok /

v druhej fáze transformácie sa vytypovala lokalita :


obec Stará Kremnička / rodinný dom /, vzdialená 5 km od centra Žiaru nad Hronom.

Uvedené mestá a obce disponujú širokým spektrom bežne dostupných služieb

* obvodní a odborní lekári,
* obecné úrady,
* základné, stredné a špeciálne školy,
* pošta, banky/bankomaty,
* nákupné strediská, rôzne obchody,
* služby: kaderník, manikúra, kozmetika,
* stravovacie služby,
* kultúrne strediská a spolky,
* katolícka a reformovaná cirkevná obec,
* telocvične a športové centrá,
* plaváreň,
* zimný štadión,
* knižnice.

Dôležitou časťou je aj hodnotenie dobrovoľníckeho potenciálu vybraných lokalít.

Detailná analýza vytypovaných lokalít je v prílohe č. 10 a v prílohe č.14.

**Mapa vybraných lokalít predeinštitucionalizáciuDSS Ladomerská Vieska**

**Legenda:**

Obce/mestské časti so základnou občianskou vybavenosťou

Mestá s vyššou občianskou vybavenosťou

**5. NOVÉ SLUŽBY**

5.1. Charakteristika nových služieb poskytovaných v rámci DSS Ladomerská Vieska v prvej etape transformácie

**ŠPECIALIZOVANÉ ZARIADENIE pre prijímateľov s psychiatrickou diagnózou schizofrénia, organický psychosyndróm a mentálna retardácia**

Potreba tejto služby neustále rastie. Ide o nepretržitú pobytovú službu s celoročnou formou. Zriadenie tejto služby bude v dvoch objektoch a to v Dankovom dome, kde bude 12 PSS a v objekte Baboje dom č. 164 v obci Ladomerská Vieska, kde nájde domov takisto 12 PSS . Táto služba je určená najmä pre PSS so strednou a vyššou mierou podpory.

V jednom objekte bude umiestnených 12 prijímateľov sociálnej pomoci. Bude im poskytovaná sociálna služba – špecializované zariadenie. Ide o nepretržitú pobytovú službu s celoročnou formou. Špecializované zariadenie je služba pre fyzickú osobu, ktorá je odkázaná na pomoc inej fyzickej osoby, jej stupeň odkázanosti je najmenej V podľa prílohy č. 3 zákona č. 448/2008 a má zdravotné postihnutie, ktorým je najmä Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, AIDS alebo organický psychosyndróm ťažkého stupňa. Služba bude poskytovaná v objekte s dvoma bytovými jednotkami. V každej z nich bude ubytovaných po 6 osôb. Priestory sú navrhnuté ako plne bezbariérové. Ide o bytové jednotky rodinného typu, s plným funkčným vybavením a priestorovým zázemím (kuchyňa s jedálňou, WC, kúpeľňa, obývačka a dve spálne). Súčasťou objektu je priestor pre personál so samostatným vstupom. Prijímatelia sociálnej služby budú mať poskytovanú službu na základe individuálneho posúdenia stavu a preferencií. Súčasťou budú aj odborné činnosti a podporné činnosti vykonávané v priestoroch oddelených od ubytovania. Konkrétne v objekte hlavnej budovy, kde sú vytvorené priestorové a materiálno-technické podmienky pre rôznorodé aktivity s klientmi.

**ZARIADENIE PODPOROVANÉHO BÝVANIA**

Služby zariadenia podporovaného bývania sa budú poskytovať pobytovou formou celoročne pre 12 prijímateľov v 1 objekte. Táto služba je určená pre PSS do dosiahnutia dôchodkového veku najmä so strednou a vyššou mierou podpory.

Zariadenie podporovaného bývania s celoročným pobytom sa bude poskytovať v dvoch bytových jednotkách – novostavba v Žiari nad Hronom ul. Partizánska, kde sa bude poskytovať táto služba pre 12 PSS.

V zariadení podporovaného bývania sa poskytuje sociálna služba fyzickej osobe od 16. roku veku do dovŕšenia dôchodkového veku, ak je táto fyzická osoba odkázaná na pomoc inej fyzickej osoby podľa prílohy č. 3 zákona č. 448/2008 a na dohľad, pod ktorým je schopná viesť samostatný život. Táto služba bude poskytovaná vjednom  objekte. V objekte sú vytvorené 2 bytové jednotky, pričom v jednej bytovej jednotke je ubytovaných 6 osôb. Spolu sa tak vytvorí 12 miestna kapacita pre túto službu. Priestory sú navrhnuté ako plne bezbariérové. Ide o bytové jednotky rodinného typu, s plným funkčným vybavením a priestorovým zázemím (kuchyňa s jedálňou, WC, kúpeľňa, obývačka a dve spálne). Súčasťou objektu je priestor pre personál so samostatným vstupom. Služba je určená pre osoby s postihnutím, ale miera postihnutia umožňuje samostatný život. Na podporu samostatnosti a sebestačnosti týchto klientov sú projektom vytvorené predpoklady priestorové, materiálno-technické. Poskytovateľ zabezpečí adekvátne personálne zázemie. Služba bude poskytovaná komunitnou formou. S prijímateľmi sociálnej služby bude vykonávaná odborná a podporná činnosť v objekte oddelenom od ubytovania, aby sa dosiahla normalizácia životných aktivít (napríklad odstránenie stereotypu a rutiny, pasivity a pod., ku ktorým mohol viesť inštitucionálny spôsob života), aby boli začlenení do života komunity, a najmä aby boli klienti podporení v samostatnom a sebestačnom živote (napríklad zapájaním do zamestnania).

**CENTRUM DENNÝCH AKTIVÍT**

V súlade so Stratégiou deinštitucionalizácie je potrebné denné aktivity zabezpečovať v inom objekte ako prijímateľ sociálnej služby býva. Ide o priblíženie sa bežnému životu človeka v rodinnom prostredí, ktorý realizuje rôzne aktivity aj mimo svojho domova. Preto pre prijímateľov sociálnej služby bude vytvorený priestor na denné aktivity. V Centre denných aktivít v obci Ladomerská Vieska budú realizované suchérehabilitačné a socializačné aktivity. Tieto aktivity majú za cieľ klientov rozvíjať, poskytnúť im priestor na sebarealizáciu a napomôcť im rozvíjať vzťahy s okolím (iní klienti, rodina, širšia komunita). Svojou podstatou sa budeme orientovať na skupinu osôb zdravotne postihnutých alebo znevýhodnených, pričom cieľom je poskytnúť im podporu na to, aby mohli viesť plnohodnotný život, čo najviac podobný životu ľudí bez postihnutia a umožniť im návrat do komunity. Tieto služby plánujeme poskytovať v tomto objekte aj pre širší okruh záujemcov z komunity. Predpokladáme kapacitu 20 miest. Prax ukáže ako nastavíme pomer klientov, k pomeru záujemcov z komunity. Závisieť to bude od požiadavky z komunity.

V súlade zo zákonom o SS plánujeme vytvoriť priestor pre prijímateľov, ktorí budú bývať v rôznych formách bývania, na denné aktivity rozvíjajúce sociálne a komunikačné zručnosti (§16 ods.1, písm. e, 448/2008 Z.z. o sociálnych službách, sociálna rehabilitácia ) a rozvoj pracovných zručnosti (§16 ods.1, písm. g, 448/2008 Z.z. o sociálnych službách. Po zmapovaní zdrojov v komunite zmapujeme aj možnosti priameho zamestnávania, ktoré môže byť dennou aktivitou pre niektorých prijímateľov (CHD, CHP, SP, otvorený trh práce). Podporu prijímateľov smerom k  týmto aktivitám môžeme zabezpečiť formou špecializovaného sociálneho poradenstva (16 ods.1, písm. b, 448/2008 Z.z. o sociálnych službách), ktoré môže byť podporou pre prijímateľov v komunite teda v teréne.

Podporné služby: sprevádzanie, pracovný asistent aj osobná asistencia.

Pracovný asistent- predpokladáme, že PSS budú postupne integrovaní na pracovný trh. S ohľadom na zdravotný stav PSS so ZP bude potrebné, aby niektoré činnosti súvisiace s osobným výkonom boli vykonávané za pomoci pracovného asistenta. Tak chceme dosiahnuť lepšiu adaptáciu na prácu ako takú aj so začlenením klienta do majoritnej skupiny.

Osobná asistencia- Sociálny pracovník v spolupráci s PSS zanalyzuje, pri ktorých činnostiach a úkonoch bude PSS potrebovať pomoc osobného asistenta. Pri určovaní potrebného rozsahu osobnej asistencie budeme zohľadňovať frekvenciu činností, či budú vykonávané každodenne, týždenne, mesačne, sezónne a ročne. Účelom osobnej asistencie bude aktivizácia, podpora sociálneho začlenenia a podpora nezávislosti a možnosti PSS rozhodovať o sebe, rozhodovať o svojom živote, organizovať svoje každodenné aktivity. Úlohou osobného asistenta bude pomáhať klientovi s postihnutím vykonávať tie aktivity, ktoré by občan  rovnakého veku bez zdravotného postihnutia vykonával bežne sám, bez asistencie a pomoci inej osoby. Miera potrebnej pomoci a každodenné aktivity sú u každého klienta iné, závisia od jeho osobnostných predpokladov, životného štýlu a aktivít.

Vzhľadom na uvedené skutočnosti budeme zase o krok bližšie k integrácii a inklúzií PSS a k slobodnému rozhodovaniu sa o sebe. Nastavením nových služieb umožníme prijímateľom sociálnych služieb život v prostredí podobnom rodinnému, ktorý im zabezpečí pokrytie nielen základných potrieb, ale bude podporovať ich socializáciu, vytváranie možností pre uplatňovanie a rozvoj ich schopností. Nové služby budú adresnejšie s dôrazom na individualitu prijímateľov, podporovať budú ich začlenenie do komunity a bežného života.

**Pôvodná sociálna služba**

**DOMOV SOCIÁLNYCH SLUŽIEB** – V zmysle zákona aj po I. etape transformácie sa bude naďalej poskytovať služba – Domov sociálnych služieb v zníženej kapacite 14 osôb (pôvodne 50 osôb). Táto služba bude poskytovaná v objekte kaštieľa, ktorý nie je predmetom projektu.

Transformácia služieb poskytovaných v kaštieli bude predmetom II. etapy *transformácie. Predbežne sme vytypovali lokalitu v obci Stará Kremnička s vytvorením nového objektu pre 12 PSS. Zariadenie bude žiadať zriaďovateľa- BBSK- o zníženie kapacity PSS, aby spĺňalo podmienku, že v jednej bytovej jednotke môže byť umiestnených 6 PSS.*

5.2. Charakteristika nových služieb poskytovaných v rámci DSS Ladomerská Vieska v druhej etape transformácie (cca rok 2024)

Súčasťou transformačného plánu DSS je po zohľadnení lokálnych potrieb obyvateľov dotknutej lokality plánované aj prípadné *rozšírenie ponuky sociálnych služieb* v nasledujúcej etape transformačného procesu a to konkrétne o poskytovanie terénnej sociálnej služby – podpora samostatného bývania.

**PODPORA SAMOSTATNÉHO BÝVANIA**

Terénna sociálna služba podpora samostatného bývania je určená pre PSS s nízkou a strednou mierou podpory, ktorí budú bývať vo svojich vlastných domácnostiach. Terénný sociálny pracovníci budú podporovať príjmateľov priamo v mieste samostatného bývania. Pomáhať riešiť krízové situácie spojené s každodenným životom, aktivizovať prijímateľov pre aktívne trávenie voľného času a rozvíjať pracovné zručnosti s cieľom zamestnania.

**V druhej etape transformácie DSS Ladomerská Vieska**, po roku 2023, budeme pokračovať v inklúzii a integrácii PSS do komunity. 14 PSS bude taktiež začlenených do komunity. Súčasne vedenie zariadenia požiada zriaďovateľa o zmenu kapacity z 50 na 48 PSS. Podľa aktuálneho zloženia PSS budeme špecifikovať o akú sociálnu službu pôjde. Pre kaštieľ budeme hľadať adekvátne využitie v spolupráci so zriaďovateľom, miestnou samosprávou, cirkevnými a kultúrnymi organizáciami v regióne. Radi by sme v kaštieli poskytovali **špeciálne sociálne poradenstvo**.

Pri vykonávaní každodenných sociálnych služieb sa nezaobídeme bez špecializovaných sociálnych poradní. Ich hlavným cieľom je vypočuť, podporiť a konkrétne napomôcť klientom, ľuďom pri riešení ich problémov. Poradenstvo by sme chceli je poskytovať ambulantnou aj terénnou formou. Služby budú poskytované diskrétne a nestranne. Prostredníctvom sociálnych poradní máme záujem pomáhať v miestnej samospráve ako aj v meste Žiar nad Hronom. Nakoľko práve táto služba v našom regióne nemá dostatočné zastúpenie.

Ďalšou aktivitou, ktorú plánujeme v kaštieli vykonávať je istá forma **sociálneho podniku**. Chceli by sme na spoluprácu prizvať miestnu samosprávu. Sociálne podniky sú dôležitou hnacou silou inkluzívneho rastu, resp. rastu ktorý podporuje vysokú zamestnanosť a sociálnu súdržnosť. Predpokladáme , že budú zohrávať jednu z kľúčových úloh pri riešení viacerých spoločenských výziev.

Spoločným znakom napĺňania verejného alebo komunitného záujmu, ktorý by sme chceli naplniť naše ciele v súvislosti so zamestnávaním klientov. Jednalo by sa prevažne o poskytovanie spoločensky prospešnej služby:

* zabezpečovanie údržby verejného priestranstva

5.3. Služby zabezpečované dodávateľsky

Od iných dodávateľov budú pre prijímateľov podľa potreby a dohody s nimi zabezpečované tieto služby:

* Prepravná služba (v regióne už existujú poskytovatelia tejto služby)

5.4. Predpokladané výsledky po transformácií DSS

Realizáciou t**r**ansformácie DSS sa dosiahnu nasledovné výsledky:

* vytvoria sa podmienky pre I. etapu transformácie existujúceho zariadenia s celoročným pobytom na zariadenie poskytujúce služby na komunitnej báze;
* vytvoria sa priestorové a materiálovo-technické podmienky pre život klientov a ich aktivity v prostredí podobnom rodinnému, pre socializáciu klientov a ich včlenenie do komunity a pre podporu ich samostatnosti a nezávislosti.

Aktivity transformácie umožnia zmenu fyzického prostredia poskytovania sociálnych služieb – presun poskytovania sociálnych služieb z veľkokapacitných objektov do menších objektov s nižšou kapacitou prijímateľov/osôb komunitného charakteru (v I. etape sa opustí jeden veľkokapacitný objekt a v jednom sa zníži kapacita). Všetky objekty zariadenia, ktoré sú súčasťou transformácie v I. etape sa nachádzajú v prostredí komunity umožňujúcom neobmedzený prístup v rámci sídel. Dostupnosť dopravná, ale aj dostupnosť verejných a komerčných služieb je zabezpečená. Aktivity projektu umožňujú aj dostupnosť technických pomôcok, informácií (zariadenie a vybavenie + organizované aktivity), dostupnosť asistencie (priestory pre zamestnancov), dostupnosť rodiny (priestory pre rodinu a aktivity s rodinou).

Služby a odborné činnosti budú poskytované adresnejšie, na základe individuálnych plánov reagujúcich na mieru potrebnej podpory, schopnosti a potreby klientov.

Transformáciou dosiahneme:

- vytvorenie prostredia pre prijímateľov sociálnych služieb čo najviac podobného rodinnému (nízkokapacitné objekty rodinného typu),

- vytvorenie podmienok pre podporu práv prijímateľov soc. služieb na súkromie, podpora práv prijímateľov vykonávať bežné aktivity osoby bez postihnutia (napríklad aj oddelením ubytovania od denného pobytu klientov),

- vytvorenie podmienok pre podporu samostatnosti a sebestačnosti prijímateľov sociálnych služieb s takou mierou asistencie a podpory, aká zodpovedá individuálnym požiadavkám každého prijímateľa sociálnej pomoci (bezbariérovosť, materiálno-technické vybavenie objektov a iné),

- vytvorenie podmienok pre rehabilitáciu prijímateľov sociálnych služieb, poskytnutie možností pre voľnočasové aktivity, kultúrno-spoločenské zážitky (napríklad premietanie filmov, muzikoterapia, masáže, hobby dielne, terapeutické činnosti, a pod),

- vytvorenie podmienok pre vzdelávacie aktivity, rozvoj manuálnych zručností prijímateľov (počítačové zručnosti, výroba remeselných výrobkov a pod.),

- vytvorenie podmienok pre začleňovanie prijímateľov sociálnych služieb do komunitného života (včleňovanie klientov nielen do aktivít komunity, ale aj otvorenie priestorov a aktivít zariadenia pre verejnosť),

- zlepšenie podmienok pre aktívnu spoluprácu s rodinnými príslušníkmi prijímateľov sociálnych služieb (aj vytvorením ubytovacích možností pre rodinných príslušníkov),

- zlepšenie pracovného prostredia a pracovných podmienok zamestnancov DSS Ladomerská Vieska pri práci s prijímateľmi sociálnych služieb (zlepšením priestorových a materiálno-technických podmienok pre administratívu, zlepšením možností pracovať s klientami individuálne, znížením kapacít objektov, modernizáciou zariadenia a vybavenia pre prácu s klientami).

**Navrhované aktivity projektu a jeho výsledky a výstupy jednoznačne:**

* *podporia transformáciu a deinštitucionalizáciu existujúceho pobytového zariadenia, ktoré je nákladovo neefektívne, vytvorením vhodných priestorových podmienok pre poskytovanie sociálnych služieb a to v súlade so Stratégiou deinštitucionalizácie systému sociálnych služieb a náhradnej starostlivosti v SR a koncepčnými dokumentmi BBSK.* Rekonštrukciou, modernizáciou, rozšírením existujúcich objektov a vybudovaním nového objektu sa vytvoria priestory, ktoré plne spĺňajú legislatívu SR a podmienky deinštitucionalizácie zariadení. Dosiahne sa zvýšenie nákladovej efektívnosti znížením energetickej náročnosti budov. Rovnako sa vytvoria podmienky pre poskytovanie služieb adresne a efektívne podľa individuálnych potrieb, čo následne bude mať dopad aj na efektívnejšie financovanie.
* *umožnia vznik odbornej jednotky s priestorovým a technickým vybavením zameranej na aktívnu odbornú činnosť a vytváranie podmienok pre nezávislý a plnoprávny život osôb so znevýhodnením (z hľadiska ich veku, alebo zdravotného postihnutia, sociálneho vylúčenia, zhoršenia ich zdravotného stavu, alebo zhoršenia ich sociálne nepriaznivej situácie).* Vytvorenie priestorových a technických podmienok je základ pre aktívnu prácu s prijímateľmi sociálnych služieb podľa ich potrieb a možností. Na túto prácu sú projektom vytvorené podmienky tak v rámci ubytovania, ako aj denných aktivít, rehabilitácií, socializačných aktivít a aktivít umožňujúcich začlenenie do bežného života.
* *prispejú k skvalitneniu a rozšíreniu ponuky služieb existujúceho zariadenia poskytujúceho momentálne 1 sociálnu službu o dve nové služby a tieto novo poskytované služby budú poskytované so zameraním na individuálny prístup k prijímateľom sociálnych služieb s dorazom na ich potreby.* Rozšírenie poskytovaných služieb umožňuje väčšiu adresnosť aktivít a individuálnejší prístup.
* *zabezpečia zavedenie nielen nových služieb pre občanov, ktorí sa dostali do sociálne nepriaznivej situácie, ale aj zavedenie nového prístupu k poskytovaniu sociálnych služieb, vytvorenie priestoru pre aktívnu prácu s týmito občanmi, ich rodinami a ich začlenenie do širšej komunity.* Novoposkytované služby a najmä nová - komunitná forma poskytovania služieb umožní začlenenie klientov do bežného života a podporu ich nezávislosti, podporu uplatňovania ich práv, rozvoj ich schopností, podporu akceptácie verejnosťou.
* *podporia prechod poskytovania sociálnych služieb v zariadení z inštitucionálnej formy na komunitnú a podporia rozvoj nových a v dotknutom regióne nedostatkových komunitných služieb a modernizáciu sociálnej infraštruktúry.* Sociálna infraštruktúra v území sa projektom jednoznačne modernizuje tak po technickej ako aj vecnej stránke. Projekt prispeje k zavedeniu nových služieb, ktoré sú v území okresu (a regiónu) nedostatočne pokryté (ŠZ), respektíve vôbec nepokryté (ZPB).
* *podporia vytváranie vhodných priestorových podmienok (vhodného fyzického prostredia) pre poskytovanie sociálnych služieb so zameraním na základné a špecifické potreby prijímateľov sociálnych služieb.* Priestorové podmienky sú podobné rodinnému bývaniu, ide o bezbariérové priestory, zariadenie a vybavenie podporuje čo najviac nezávislý život, rozvoj a podporu schopností a priestor pre denné aktivity je oddelený od ubytovania a umožňuje aktivizovať klientov zariadenia v rôznych smeroch. Rovnako sa umožňuje práca a komunikácia s rodinou a verejnosťou.

Transformácia DSS v plnej miere rešpektuje Dohovor OSN o  právach osôb so zdravotným postihnutím. Práve na základe princípov uvedeného Dohovoru bol naplánovaný a začatý proces transformácie zariadenia DSS Ladomerská Vieska. Cieľom transformácie zariadenia je podpora prijímateľov sociálnych služieb v ich návrate do prirodzeného prostredia a spoločenského života, vytvorenie podmienok pre využívanie bežne dostupných verejných služieb a nadväzovanie sociálnych kontaktov v komunite a v súlade s týmto cieľom bola naplánovaná úprava objektov DSS a výstavba nového objektu DSS tak, aby priestory a vybavenie plne vyhovovali potrebám osôb so zdravotným postihnutím, priestory DSS sú navrhnuté ako plne bezbariérové v súlade s princípmi univerzálneho navrhovania. Po transformácii DSS budeme poskytovať sociálne služby osobám so znevýhodnením na komunitnej úrovni – v prostredí podobnom rodinnému, ktoré klientom zabezpečí pokrytie nielen základných potrieb, ale bude podporovať ich socializáciu, vytváranie možností pre uplatňovanie a rozvoj ich schopností. Práca s klientom bude založená na rešpektovaní jeho práv, poskytnuté služby budú adresnejšie s dôrazom na individualitu. Projekt jednoznačne prispieva k návratu osôb so zdravotným postihnutím do bežného života.

**Proces transformácie svojou podstatou eliminuje** diskrimináciu osôb so zdravotným postihnutím tým, že ich vracia do priestorových podmienok, ktoré im umožnia nezávislejší život, v prostredí a podmienkach podobných tým, ktoré majú osoby bez postihnutia. Výsledky transformácie DSS umožnia návrat týchto osôb s postihnutím do bežného života, v ktorom budú bývať v rodinnom prostredí, vykonávať aktivity, ktoré zlepšujú ich fyzický a psychický zdravotný stav. Budú môcť vykonávať aktivity, ktoré rozvíjajú ich schopnosti a následne budú mať vytvorené podmienky pre to, aby tieto schopnosti využívali a mali možnosť sa zapojiť aj do pracovných aktivít napríklad v zamestnaní. Transformáciou DSS budeme predchádzať izolácii týchto osôb ich umiestnením v komunite a vytvorením podmienok pre včlenenie rodiny a verejnosti do života klientov.

**6. PERSONÁLNA ŠTRUKTÚRA NOVÝCH SLUŽIEB**

Predpokladaný nárast personálu bude naprogramovaný do dvoch etáp:

**1. etapa rok 2020**

*Nárast o 1 ISR-* odôvodnenie- zriadenie tréningového bývania v Dankovom dome pre 14 PSS. Tento stav si vyžaduje vyčlenenie jedného pracovníka len pre potreby kontinuálnej prípravy PSS na samostatnejší život a v prvom rade na nácvik samoobslužných činností- samostatné bývanie, príprava jedla, nakupovanie, s tým je spojený nácvik finančnej gramotnosti, pranie, upratovanie, aktivizačné činnosti, príprava na pracovný trh.

*Nárast o 1 pracovníka- sestra*- odôvodnenie- nárast ošetrovateľských a opatrovateľských výkonov, vyplývajúcich z diagnostickej skladby PSS.

Zariadenie žiadalo o zmenu organizačnej štruktúry o dvoch zamestnancov. V uvedenom období nám nebolo schválené navýšenie zamestnancov. V objekte Dankov dom sme zriadili tréningové bývanie pre 14 PSS, ktoré sme museli personálne zabezpečiť z kmeňových zamestnancov, čo prirodzene viedlo k navýšeniu počtu klientov na jedného zamestnanca v priamom kontakte u ostatných zamestnancov.

**2. etapa roky 2023**- nárast o 8 odborných zamestnancov, odôvodnenie, rozšírenie poskytovaných služieb po transformácii.

V personálnej skladbe sme kreovali počty zamestnancov podľa charakteru poskytovanej služby. V špecializovanom zariadení vidíme opodstatnenie pozícií opatrovateliek a sestry, kde skladba PSS bude značne náročná na poskytovanie ošetrovateľsko-opatrovateľsko- sociálnej starostlivosti aj vzhľadom na zdravotné znevýhodnenia klientov.

V zariadení podporovaného bývania predpokladáme postupné preklasifikovanie pracovných pozícií. Konkrétne z pozície opatrovateľka na pozíciu ISR, alebo sociálny pracovník, alebo asistent sociálnej práce. Nebránime sa premenovaniu spomínaných pozícií napr. na bytového asistenta, samozrejme za opory v platnej legislatíve a za zakomponovania presných kritérií na takúto pozíciu. V začiatkoch po transformácii, vidíme priestor pre naplánované pozície. Predpokladáme, že budeme využívať aj pracovného asistenta, alebo osobného asistenta. Po reštruktualizácii pracovných miest v ZPB, budú niektorí odborní zamestnanci zaradení do Centra denných aktivít. Zatiaľ budú zamestnanci zo spomínaných sociálnych služieb sprevádzať PSS do centra denných aktivít, kde sa im budú venovať. Aj pozície ako kuchárka a vodič budú postupne eliminované v ZPB a presunú sa do ŠZ a DSS alebo prejdú rekvalifikáciou a následne ich zaradíme na rekvalifikované pozície.

Po transformácii prehodnotíme počty zamestnancov a budeme ich zaraďovať do jednotlivých objektov podľa potrieb klientov. S celým procesom súvisí aj nové nastavenie pracovných činností u rekvalifikovaných pozícií. Súčasťou je a bude vzdelávanie zamestnancov, ktoré je priam nevyhnutné, aby celá transformácia mala zmysel ľudský, nielen zmysel úpravy fyzického prostredia.

V celom novom ponímaní poskytovania sociálnych služieb budeme klásť dôraz na individualitu a holistický prístup. V nových pracovných činnostiach presne zadefinujeme právomoci a zodpovednosti zamestnancov s akcentom na podporu zodpovednosti v rozhodnutiach, ktoré si urobí klient sám. Nastane zmena v zadefinovaní zodpovednosti za klienta za zodpovednosť voči klientovi.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Predpokladaný stav rozdelený na úväzky** | | | | | | | | | | |
| **DSS - kaštieľ** | | |  | | **ŠZ -Dankov dom** | | | | | |
| riaditeľ | 0,2 |  | | riaditeľ | | | | 0,2 | | |
| zástupca riaditeľa | 0,2 |  | | zástupca riaditeľa | | | | 0,2 | | |
| mzdárka |  | | mzdárka | | | |
| AHP | 0,2 |  | | AHP | | | | 0,2 | | |
| ekonómka, MK | 0,2 |  | | ekonómka, MK | | | | 0,2 | | |
| upratovačka | 0,5 |  | | upratovačka | | | | 0,5 | | |
| kuchárka | 0,9 |  | | kuchárka | | | | 0,9 | | |
| robot. v práč./uprat. | 0,4 |  | | robot. v práč./uprat. | | | | 0,4 | | |
| vodič, údržbár | 0,2 |  | | vodič, údržbár | | | | 0,2 | | |
| SP | 0,5 |  | | SP | | | | 0,5 | | |
| ISR | 0,5 |  | | ISR | | | | 0,5 | | |
| ved.zdrav.úseku | 1 |  | | sestra | | | | 1 | | |
| OPA | 5 |  | | OPA | | | | 5 | | |
| **spolu** | **9,8** |  | | **spolu** | | | | **9,8** | | |
| **ŠZ - Baboje dom** | | |  | | **ZPB - ZH** | | | | | |
| riaditeľ | 0,2 |  | | riaditeľ | | | | 0,2 | | |
| zástupca riaditeľa | 0,2 |  | | zástupca riaditeľa | | | | 0,2 | | |
| mzdárka |  | | mzdárka | | | |
| AHP | 0,2 |  | | AHP | | | | 0,2 | | |
| ekonómka, MK | 0,2 |  | | ekonómka, MK | | | | 0,2 | | |
| upratovačka | 0,5 |  | | upratovačka | | | | 0 | | |
| kuchára | 0,9 |  | | kuchárka | | | | 0,3 | | |
| robot. v práč./uprat. | 0,2 |  | | robot. v práč./uprat. | | | | 0 | | |
| vodič, údržbár | 0,2 |  | | vodič, údržbár | | | | 0,2 | | |
| SP | 0,5 |  | | SP | | | | 0,5 | | |
| ISR | 0,5 |  | | ISR | | | | 0,5 | | |
| sestra | 1 |  | | sestra | | | | 0 | | |
| OPA | 5 |  | | OPA | | | | 5 | | |
| **spolu** | **9,6** |  | | **spolu** | | | | **7,3** | | |
| **CDA** | | |  | |  | |  | |  | |
| riaditeľ | 0,2 |  | |  | |  | |  | | |
| zástupca riaditeľa | 0,2 |  | |  | |  | |  | | |
| mzdárka |  | |  | |  | |  | | |
| AHP | 0,2 |  | |  | |  | |  | | |
| ekonómka, MK | 0,2 |  | |  | |  | |  | | |
| upratovačka | 0,5 |  | |  | |  | |  | | |
| vodič, údržbár | 0,2 |  | |  | |  | |  | | |
| vedúca so. úseku | 1 |  | |  | |  | |  | | |
| ISR | 2 |  | |  | |  | |  | | |
| **spolu** | **4,5** |  | |  | |  | |  | | |
| **CELKOM SPOLU** | | | | | | | | | | **41** |

Tabuľka 10 Personálna štruktúra po transformácii

**7. KOMUNIKAČNÁ STRATÉGIA**

Komunikačná stratégia sa opiera o vyššie uvedenú, jasne definovanú víziu zariadenia a bude napomáhať cieľom zariadenia stanoveným v transformačnom pláne. Víziou komunikačnej stratégie je prostredie, ktoré rozumie a prijíma zmenenú situáciu zariadenia a jeho obyvateľov v procese transformácie.

Špecifickou víziou zariadenia je poskytovať sociálne služby, v ktorých budú občania partnermi zamestnancov bez ohľadu na mieru ich zdravotného postihnutia. Pri plánovaní a poskytovaní služieb sa rešpektujú individuálne potreby jednotlivcov. Cieľom pre každého z nich sú dôstojné podmienky na život, podpora a sprevádzanie na ich ceste k čo najviac nezávislému životu v bežnom prostredí, ktoré podporuje ich základné ľudské potreby, práva a slobody.

Cieľom komunikačnej stratégie v rámci transformačného plánu je získať podporu a aktívnu účasť zainteresovaných subjektov na realizácii zmien v zariadení a službách pre jeho obyvateľov. Vysvetľovať a zdôvodňovať zmeny, ktoré povedú k ich samostatnejšiemu životu v prirodzenom prostredí komunity a napĺňaniu ich základných ľudských práv.

7.1. Cieľové skupiny komunikačnej stratégie

* Prijímatelia sociálnej služby
* Rodina a príbuzní, opatrovníci
* Zamestnanci sociálnych služieb
* Zriaďovateľ zariadenia – Úrad BBSK
* Verejnosť
  + Predstavitelia samosprávy
  + Aktéri v komunite – predstavitelia iných organizácii, spoločenského a kultúrneho života, zamestnávatelia
  + Širšia verejnosť

7.2. Analýza súčasnej komunikácie zariadenia vo vzťahu k vybraným cieľovým skupinám

|  |  |
| --- | --- |
| **Prijímatelia sociálnej služby** | * Individuálne osobné rozhovory * Informatívne skupinové stretnutia |
| **Rodina a príbuzní, opatrovníci** | * Pravidelné stretnutia rodinných príslušníkov min. 2x ročne * Individuálne rozhovory * Webová stránka * Profil na sociálnych sieťach |
| **Zamestnanci sociálnych služieb** | * Pravidelné stretnutia vedúcich úsekov 1 x týždenne * Stretnutia vedúcich so zamestnancami na jednotlivých úsekoch 2x mesačne * Stretnutia koordinátorov IP 1 x mesačne * Prevádzkové porady pre všetkých zamestnancov 2 x ročne * Teambuildingové aktivity pri rôznych príležitostiach (DOD, oslavy, koncerty ....) |
| **Zriaďovateľ zariadenia – Úrad BBSK** | * Registrácia nových služieb * Komunikácia ohľadom registrácie nových druhov SS a nových prevádzok |
| **Verejnosť** | * Spolupráca s  obcou – účasť na komunitných aktivitách, pozývanie predstaviteľov obce i verejnosť na aktivity zariadenia * Spolupráca so školami – prednášky o dobrovoľníctve, otvorenie zariadenia pre prax študentov * Spolupráca s dobrovoľníkmi – participácia dobrovoľníkov na projektoch a aktivitách zariadenia, zapájanie sa do celoslovenských Dní dobrovoľníctva * Spolupráca s MVO organizáciami – spoločné projekty s OZ, NO, s ÚPsVaR, Agentúrou podporovaného zamestnávania v oblasti zamestnávania a zamestnávateľmi v regióne * Webová stránka * Profil na sociálnych sieťach * Komunikácia s médiami – fotografické výstavy, rozhovory, dokumentárny film, vydanie publikácie * Predaj výrobkov z dielní – účasť na jarmokoch, dňoch mesta v ZH, LV a širšom okolí * Účasť na : Radničkine trhy BA, Slovenská sporiteľňa BB, Sociálna poisťovňa ZH, Svet zdravia ZH a v okolitých obciach * Susedská výpomoc |

Tabuľka 11 Analýza komunikácie

Akčný plán komunikácie je súčasťou transformačného plánu ako Príloha č. 11.

**8. LOGISTIKA**

Transformácia DSS je dlhodobý proces, ktorý si vyžaduje logické prepojenie jednotlivých procesov a aktivít a ich optimálnu koordináciu v čase s cieľom dosiahnuť plánovanú víziu a ciele transformačného plánu.

8.1.Transformačný plán

Transformačný plán je otvorený dokument, ktorého ciele a aktivity sa budú priebežne modifikovať a prispôsobovať vnútorným a vonkajším podmienkam organizácie a vonkajšieho prostredia v ktorom proces DI prebieha. Priebeh procesu transformácie DSS je navrhnutý v časovom horizonte 7 rokov a bude prebiehať v týchto špecifických etapách:

* Etapa prípravná Časový harmonogram 2018 - 2021
* Etapa prechodná Časový harmonogram 2021 – 2023
* Etapa stabilizačná Časový harmonogram 2023 – 2025

8.2. Investičný projekt

|  |  |  |  |
| --- | --- | --- | --- |
| **Cieľ** | **Aktivity** | **Zodpovedná osoba** | **Obdobie realizácie** |
| Zabezpečenie všetkých kritérií, ktoré musí žiadateľ o EŠIF spĺňať | Súhlas zastupiteľstva s podaním projektu na nenávratný príspevok z EŠIF | Riaditeľka  Zástupca klientov | August – október 2018 |
| Zabezpečiť potrebné kofinancovanie zo strany zriaďovateľa v súlade s požiadavkou výzvy EŠIF | Schválenie kofinancovania zastupiteľstvom BBSK | Riaditeľka  Ekonómka | August – december 2018 |
| Spracovať Stavebné projekty na rekonštrukcie a novostavby objektov | Spracovanie projektových zámerov v súlade s aktuálnou výzvou | Riaditeľka  Ekonómka | November 2019  január2020 |
| Príprava pokladov pre projektové návrhy v súlade so stavebným zákonom | Zabezpečenie stavebných povolení | Riaditeľka  Ekonómka | November 2019  Február 2020 |
| Podanie žiadosti o poskytnutie nenávratného finančného príspevku IROP | Príprava pokladov, príloh a spísanie žiadosti o nenávratný príspevok | Riaditeľka  Ekonómka | Február 2020 |

Tabuľka 12 Aktivity investičného projektu

Legenda- červeným sú označené už zrealizované aktivity

8.3.Príprava prijímateľov

|  |  |  |  |
| --- | --- | --- | --- |
| **Cieľ** | **Aktivity** | **Zodpovedné osoby** | **Obdobie realizácie** |
| Informovať prijímateľov a zamestnancov o transformačnom pláne | Oboznámenie s transformačným plánom na stretnutiach v jednotlivých prevádzkach | Riaditeľka a vedúci jednotlivých úsekov | Január 2019 trvá |
| Zvýšiť právne vedomie prijímateľov o svojich právach a zodpovednosti, Dohovor o právach osôb so zdravotným znevýhodnením | Sebaobhajoba - krúžok | Riaditeľka  Ved. soc. úseku  Dobrovoľníci | priebežne |
| Príprava a aktivizácia prijímateľov soc. služieb na samostatný život | Individuálne plánovanie – príprava na samostatný život | Koordinátori individuálnych plánov | priebežne |
| Pripraviť prijímateľov soc. služieb na samostatný život / tréningové bývanie / | Nácvik nových zručností | Koordinátori individuálnych plánov | Október 2020  priebežne |
| Možnosť oboznámiť sa s príkladmi dobrej praxe v zahraničí | Návštevy iných zariadení | Poverený člen Transformačného tímu | priebežne |

Tabuľka 13 Aktivity príprava prijímateľov sociálnej služby

Legenda- červeným sú označené už zrealizované aktivity

8.4. Príprava zamestnancov

|  |  |  |  |
| --- | --- | --- | --- |
| **Cieľ** | **Aktivity** | **Zodpovedná osoba** | **Obdobie realizácie** |
| Oboznámenie zamestnancov s Etickým kódexom | Diskusia a pripomienkovanie Etického kódexu | Riaditeľka  Vedúci zamestnanci | Január 2019  trvá |
| Zabezpečenie skupinových a individuálnych supervíznych stretnutí zamestnancom DSS | Supervízia | Riaditeľka  Vedúci prevádzok | 2019-2023 |
| Vytvorenie budúcej organizačnej štruktúry | Naplánovanie nových služieb a personálneho obsadenia | Riaditeľka  Vedúci zamestnanci | Jún 2019 –  február 2020 |
| Informovanie o budúcej organizačnej štruktúre | Oboznámenie zamestnancov s budúcou organizačnou štruktúrou | Riaditeľka | Február 2020 |
| Informovanie o transformačnom pláne, jeho cieľoch a aktivitách | Oboznámenie zamestnancov s TP | Riaditeľka | Január 2019 trvá |
| Zabezpečenie, informovanie a umožnenie vzdelávania zamestnancov v súlade s potrebami nových služieb a potenciálom zamestnancov | Vzdelávania  podľa plánu  nových zručností  a vedomostí | Riaditeľka  Vedúci úsekov | Priebežne |

Tabuľka 14 Aktivity príprava zamestnancov

Legenda- červeným sú označené už zrealizované aktivity

8.5. Príprava rodinných príslušníkov

|  |  |  |  |
| --- | --- | --- | --- |
| **Cieľ** | **Aktivity** | **Zodpovedné osoby** | **Obdobie realizácie** |
| stotožnenie sa rodinných príslušníkov -úspešnosť realizácie TP | Oboznámenie s TP | riaditeľka  vedúci úsekov | priebežne |
| aktívne zapojenie  rodinných príslušníkov do podporných skupín pri tvorbe IP vychádzajúc z plánov a predstáv z TP | Individuálne stretnutia k TP a podporné skupiny k IP | vedúci prevádzok  koordinátori IP  kľúčoví zamestnanci | priebežne |

Tabuľka 15 Aktivity príprava rodinných príslušníkov

Legenda- červeným sú označené už zrealizované aktivity

8.6. Príprava komunity

|  |  |  |  |
| --- | --- | --- | --- |
| **Aktivita** | **Cieľ** | **Zodpovedné osoby** | **Obdobie realizácie** |
| Info o TP , web, soc. siete, médiá | Informovanosť o TP | Manažment DSS,OZ NÁDEJ, správca web- stránky | Počas celej realizácie TP |
| Dni dobrovoľníctva | Osloviť študentov stredných škôl k aktívnej spolupráci pri začlenení ľudí so zdravotným znevýhodnením do širšej komunity. | OZ NÁDEJ, infocentrum dobrovoľníctva | Počas celej realizácie projektu |
| Verejná diskusia k TP | Scitlivovanie spoločnosti, informovanosť a stotožnenie sa s myšlienkou nevyhnutnosti komunitných sociálnych služieb. | Manažment, partnerské organizácie | Počas prípravnej fázy |

Tabuľka 16 Aktivity príprava prijímateľov sociálnej služby

Legenda- červeným sú označené už zrealizované aktivity

**Počas a po transformácii / v prechodnej a stabilizačnej fáze / budeme riešiť množstvo nových úloh :**

**smerom ku klientom / 2018- 2023- /:**

* adaptácia PSS na nové prostredie,
* adaptácia PSS na nové poskytovanie sociálnej služby,
* adaptácia PSS na nové povinnosti,
* samorozhodovanie PSS, preberanie zodpovednosti za svoje rozhodnutie,
* zmena trvalého / prechodného bydliska,
* zmena v dokladoch- OP / miesto bydliska,
* zmena v pracovných zmluvách / adresa /,
* opatrovníctvo /prinavrátenie spôsobilosti na právne úkony, rozhodovanie o výške použiteľných finančných prostriedkov, osamostatnenie sa klienta-podporované bývanie a p. /,
* aktívne vyhľadávanie príležitostí na uplatnenie sa na pracovnom trhu / úloha stála /

**smerom k zamestnancom / 2022-2023 - /:**

* zmeny v pracovných činnostiach,
* zmena adresy výkonu práce v pracovných zmluvách,
* zmena zaradenia zamestnancov / pracovné pozície po rekvalifikácii /,
* BOZP, CO školenie zamestnancov,

**smerom k organizácii / 2023 -/:**

* prevádzkové poriadky pre všetky nové objekty,
* registrácia nových poskytovaných sociálnych služieb,
* zmeny organizačného poriadku,
* zmena pracovného poriadku,
* zmena domáceho poriadku,
* zmeny týkajúce sa interných smerníc súvisiacich s poskytovaním sociálnych služieb.

**9. FINANČNÁ ANALÝZA**

Transformačný plán sa realizuje v troch etapách. Každá etapa je špecifická a vyžaduje si inú výšku finančných zdrojov na zabezpečenie systému transformujúcich sa sociálnych služieb.

1. **Etapa prípravná (2018 – 2021)**

V prípravnej etape bol pripravený transformačný plán a Žiadosť o nenávratný finančný príspevok z IROP / podaná dňa 27.02.2020 /, vrátane projektovej dokumentácie / december 2019 /a stavebného povolenia – 4 stavebné objekty / január, február, marec 2020 /na plánovanú výstavbu a rekonštrukciu objektov nových sociálnych služieb komunitného typu. V tejto fáze v zariadení prebiehali vzdelávacie aktivity pre zamestnancov / CEDA, SÚPZ, RPSP / .

1. **Etapa prechodná (2021 – 2023)**

V prechodnej etape má zariadenie zvýšené náklady najmä na:

* **Personálne zdroje** v súvislosti s prípravou a realizáciou investičného projektu (projektový manažér, finančný manažér a odborník na VO). Tieto náklady budú hradené z projektových finančných zdrojov ako nepriame náklady na projekt, tzn. že nezaťažia rozpočet BBSK
* **Personálne zdroje súvisiace so zabezpečením služieb na viacerých miestach** – zvýšenie počtu zamestnancov oproti súčasnej organizačnej štruktúre o 13 zamestnancov (zvýšená potreba na personál v tréningovom bývaní v  samostatných domácnostiach, Centre denných služieb).
* **Prevádzkové náklady** súvisiace s:
* **Realizáciou investičného projektu** – VO, poplatky v rámci správneho konania, kolky, a pod.
* **Zvyšovaním kvality sociálnych služieb, medializáciou a publicitou Transformačného plánu DSS**  – pri zapojení organizácie do Národného projektu MPSVR SR: „Príprava procesu deinštitucionalizácie a transformácie systému sociálnych služieb“ budú náklady na vzdelávanie, supervíziu, medializáciu a publicitu vo veľkej miere hradené z Národného projektu a rozpočet BBSK zaťažia len minimálne
* **Zabezpečením prevádzky nových služieb** – spotrebný materiál v denných službách, zvýšené PHM a náklady na autoprevádzku pri nových sociálnych službách, zvýšené náklady na čistiace prostriedky, revízie a pod. Keďže zariadenie už aj v súčasnosti poskytuje sociálne služby vo viacerých objektoch, ale v jednom areáli, pôjde o  zvýšenie prevádzkových nákladov v dvoch nových budovách.

1. **Etapa stabilizačná (2023- 2025)**

V stabilizačnej etape sa vykoná analýza finančných zdrojov a nastaví sa rozpočet zariadenia na ďalšie roky podľa aktuálnych potrieb prijímateľov, počtu prijímateľov a potrieb jednotlivých prevádzok zariadenia.

9.1. Výdavky - Tabuľka: Prehľad všeobecných a kapitálových výdavkov v čase transformácie DSS

Komplexná tabuľka 17 s odôvodnením nárastu výdavkov je súčasťou prílohy 12. Predpoklady na rok 2021 vychádzajú z finančných analýz za referenčné obdobie projektov financovaných prostredníctvom IROP.

|  |  |  |  |  |
| --- | --- | --- | --- | --- |
| **Kategória** | **2018** | **2019** | **2020** | **2021** |
| 610 Mzdy | 245 516 | 270 067 | 270 067 | 356 794 |
| 620 Poistné | 86 602 | 97 224 | 97 224 | 128 831 |
| 630 Tovary a služby | 135 966 | 145 000 | 200 000 | 216 552 |
| z toho 632 Energie, voda. komunikácie | 52 100 | 55 000 | 55 000 | 68 093 |
| 640 Bežné transfery | 2 713 | 2 500 | 2 500 | 2 914 |
| **600 Bežné výdavky** | **470 097** | **514 791** | **569 791** | **705 091** |
| Rekonštrukcie – debarierizácia | 300 000 |  |  |  |
| Projektová dokumentácia |  | 38 477,24 |  |  |
| Projektová dokumentácia – úprava |  |  | 1 200 |  |
| **Nákup pozemku a dvojdomu:** | | | | |
| Pozemok – Žiar nad Hronom | 60 000 |  |  |  |
| Baboje dom – dvojdom | 160 000 |  |  |  |
| Nákup auta |  |  |  | 45 000 |
| **700 Kapitálové výdavky** | **300 000** | **2 489 000 EŠIF**  **300 000 VÚC** | **500 000 EŠIF** | **45 000 EŠIF** |

Tabuľka 17 Prehľad všeobecných a kapitálových výdavkov v čase transformácie DSS (v €)

**Investičný projekt - využitie finančných zdrojov Integrovaného regionálneho operačného programu 2014 – 2020**

Investičný projekt na začatie procesu transformácie Domova sociálnych služieb Ladomerská Vieska je súčasťou schválenej Regionálnej integrovanej územnej stratégie Banskobystrického samosprávneho kraja na roky 2014 -2020. Investičný projekt bude pripravený v súlade s výzvou na čerpanie finančných prostriedkov EŠIF a kritériami IROP 2014 – 2020. Cieľom projektu je v súlade so špecifickým cieľom 2.1.1. tohto dokumentu:

* Rekonštrukcia, rozšírenie a modernizácia vhodných stavebných objektov pre vytvorenie priestorových podmienok na poskytovanie a zabezpečenie komunitnej starostlivosti v súlade s princípmi deinštitucionalizácie.

Predpokladaný odhad maximálneho čerpania finančných prostriedkov z EŠIF: 3 335 751,84 Eur.

**V rámci prípravy projektu – I. etapa sa orientačne plánujú tieto oprávnené aktivity.**

Rekonštrukcia súčasných objektov Budova č. 1 na **Centrum denných aktivít** na sociálnu rehabilitáciu PSS a administratívne zázemie pre zamestnancov, jedna ubytovacia miestnosť pre príbuzných.

Rekonštrukcia objektu č. 3 **Dankov dom,** kde by bolo ubytovaných 12 PSS v dvoch bytových jednotkách so samostatnými vchodmi.

Kúpa a následná rekonštrukcia **dvojdomu Baboje dom, Ladomerská Vieska** č. 164 kde by bolo ubytovaných 12 PSS v dvoch bytových jednotkách so samostatnými vchodmi.

Kúpa pozemku v Žiari nad Hronom na Partizánskej ulici a výstavba nového dvojdomu - **Dom ZH Partizánska** pre 12 PSS v dvoch bytových jednotkách so samostatnými vchodmi.

|  |  |
| --- | --- |
| **Plánovaná aktivita** | **Finančná potreba v €** |
| stavebné práce | 2 632 475,78 |
| rezerva na nepredvídateľné výdavky na stavebné práce | 65 811,89 |
| stavebný dozor | 52 649,52 |
| projektová dokumentácia | 39 800,00 |
| zariadenie, vybavenie, technika | 267 529,69 |
| nákup pozemkov | 60 000,00 |
| nákup budov | 160 000,00 |
| **Podporné aktivity** | |
| Informovanie a publicita | 1 538,00 |
| Veľkoplošný pútač (4\*315,80 €) | 1 263,20 |
| Stála tabuľa (4\*68,70 €) | 274,80 |
| **Riadenie projektu** | **55 946,96** |
| Finančný manažér | 10 646,00 |
| Projektový manažér | 45 300,96 |
| **SPOLU** | **3 335 751,84** |
| **Výška spolufinancovania** | **166 787,59** |

Tabuľka 18 Predpokladané náklady na realizáciu prvej fázy

|  |  |
| --- | --- |
| **Plánovaná aktivita** | **Finančná potreba v €** |
| stavebné práce | 780 000,00 |
| rezerva na nepredvídateľné výdavky na stavebné práce | 17 000,00 |
| stavebný dozor | 15 500,00 |
| projektová dokumentácia | 22 000,00 |
| zariadenie, vybavenie, technika | 56 000,00 |
| nákup pozemkov | 60 000,00 |
| nákup budov | 0,00 |
| **Podporné aktivity** | |
| Informovanie a publicita | 1 538,00 |
| Veľkoplošný pútač (4\*315,80 €) | 1 263,20 |
| Stála tabuľa (4\*68,70 €) | 274,80 |
| **Riadenie projektu** |  |
| Finančný manažér | 5 000,00 |
| Projektový manažér | 12 000,00 |
| **SPOLU** | **970 576,00** |
| **Výška spolufinancovania** | **48 528,80** |

Tabuľka 19 Predpokladané náklady na realizáciu druhej fázy

Zmena v kritériách, ktoré sú nastavené pri  čerpaní zdrojov z EŠIF si vyžaduje vykonanie niekoľkých zásadných zmien oproti projektu, ktorý bol vyhotovený v minulom programovom období, tzn. vzniká potreba vypracovať nové projektové dokumentácie, ktoré budú zhotovené na základe nového verejného obstarávania. Nie je možné použiť ani jednu z vyhotovených projektových dokumentácii, vzhľadom na to, že pôvodne projektované budovy už nemáme k dispozícii. Jedná sa o budovu chaty RSC vo Vyhniach, ktorá nám bola odňatá zo správy, ďalej budova medailérskeho ateliéru v Kremnici, ktorú bývalé vedenie BBSK dalo na odpredaj.

9.2. Príjmy

|  |  |  |  |  |  |  |  |
| --- | --- | --- | --- | --- | --- | --- | --- |
| **Rok** | **2015** | **2016** | **2017** | **2018** | **2019** | **2020** | **2021** |
| Bežné výdavky | 432 511 | 444 741 | 466 505 | 470 797 | 507 500 | 557 500 | 659 500 |
| Kapitálové výdavky + podporné aktivity projektu | 0 | 2970 | 0 | 300 000 | 2 489 000  EŠIF  300 000  VÚC | 500 000 EŠIF | 45 000  EŠIF |
| **Celkové príjmy** | **432 511** | **447 711** | **466 505** | **770 797** | **3 296 500** | **1 057 500** | **704 500** |
| Príjmy - z rozpočtu zriaďovateľov | 291 768 | 295 970 | 302 889 | 613 297 | 650 000 | 400 000 | 502 000 |
| Príjmy - za poskytované sociálne služby | 139 383 | 147 401 | 162 099 | 157 500 | 157 500 | 157 500 | 157 500 |
| Prijaté dary a príspevky | 1 487 | 1 370 | 1 517 | 4 543 | 987 | 1 807 | 0 |

Tabuľka 20 Príjmy zariadenia DSS Ladomerská Vieska

Suma bežných predpokladaných výdavkov je stanovená podľa predpokladaných príjmov z rozpočtu zriaďovateľa a príjmov za poskytované sociálne služby pre PSS.

9.3. Finančná udržateľnosť transformovaného systému sociálnych služieb

Pre udržanie transformovaného systému nových komunitných sociálnych služieb je potrebné:

* Zabezpečiť financie na zvýšené prevádzkové náklady (tovary a služby, mzdy, odvody)
* Pravidelne prehodnocovať potrebnú mieru podpory u prijímateľov – prispôsobovať tomu prevádzku zariadenia
* Využívať všetky dostupné finančné, materiálne a personálne zdroje v komunite – projektová činnosť, dary, vyhľadávanie donorov, dobrovoľníkov, využívanie aktívnych opatrení ÚPSVR v rámci personálnych zdrojov a pod.

Po ukončení transformácie zariadenia a presťahovaní PSS do nových domácností sa predpokladá zníženie prevádzkových nákladov ročne o cca 34 680 Eur (v súčasnosti sú náklady cca 55 000 Eur ročne), keďže indikatívny rozpočet prevádzkových nákladov podľa tabuľky č. 21 vychádza ročne cca 20 320 Eur.

|  |  |  |  |  |  |
| --- | --- | --- | --- | --- | --- |
| **Indikatívny rozpočet prevádzkových nákladov 8 domácností (celkovo 48 prijímateľov)** | | | | | |
| **Položkové náklady** | | **1 domácnosť (6 PSS) /mesačne Eur** | **8 domácností /mesačne Eur** | **1 domácnosť/ ročne v Eur** | **8 domácností/ ročne v Eur** |
| 1 | Vykurovanie domu | 55 | 440 | 660 | 5280 |
| 2 | Ohrev teplej úžitkovej vody | 45 | 360 | 540 | 4320 |
| 3 | Elektrická energia | 40 | 320 | 480 | 3840 |
| 4 | Vodné a stočné | 40 | 320 | 480 | 3840 |
| 5 | Likvidácia odpadu | 10 | 80 | 120 | 960 |
| 6 | Pozemková daň | 2 | 16 | 24 | 192 |
| 7 | Daň z nehnuteľnosti | 3 | 24 | 36 | 288 |
| 8 | Revízie | x | x | 200 | 1600 |
| **Spolu** | | **195** | **1560** | **2540** | **20320** |
| **Priemer na 1 prijímateľa** | | **32,5** |  | **423,33** |  |

Tabuľka 21 Indikatívny rozpočet prevádzkových nákladov domácností (po úplnej transformácii). Poznámka: nízkoenergetický štandard A0 so spotrebou energie na vykurovanie menej než 30 kWh/m2 za rok.

**10. SEBAHODNOTENIE A RIZIKÁ**

V rámci procesu transformácie prebiehajú dôležité zmeny vo viacerých oblastiach. Z pohľadu hodnotenia prebiehajúcich procesov bude vo všetkých etapách realizácie Transformačného plánu prebiehať:

1. Hodnotenie kvality poskytovaných sociálnych služieb v súlade s prílohou zákona č. 448/2008 Z.z. o sociálnych službách

* Pri začatí NP DI, rok 2015
* Po ukončení prvej etapy NP DI
* Po ukončení investičného projektu a presťahovaní PSS do nových služieb, rok 2023
* Po ukončení stabilizačnej etapy – hodnotenie fungovania v novom systéme služieb v súlade s podmienkami kvality, rok 2023

1. Hodnotenie efektívneho využívania finančných a personálnych zdrojov

* V procese transformácie
* V stabilizačnej etape projektu – po ukončení zmien prebehne externý audit, cieľom ktorého bude overiť efektívne využitie finančných a personálnych zdrojov v nových službách

1. Hodnotenie miery poskytovanej podpory prijímateľom sociálnych služieb – výsledok hodnotenia bude slúžiť ako podklad k nastaveniu individuálnych služieb pre prijímateľov podľa ich aktuálnej potreby, ktorá sa v čase môže meniť smerom k vyššej ale aj nižšej podpore. Hodnotenie prebehne vo všetkých etapách projektu:

* V prípravnej etape
* V prechodnej etape
* V stabilizačnej etape

Riziká, ktorá tento transformačný plán môžu sprevádzať sú detailne, aj s príčinami a aktivitami na elimináciu, rozpracované v samostatnej Prílohe 13. Identifikovalo sa niekoľko oblastí rizík:

* Systémové riziká
* Riziká vo vzťahu k zriaďovateľovi
* Riziká vo vzťahu k prijímateľom SS
* Riziká vo vzťahu k  príbuzným prijímateľov SS
* Riziká vo vzťahu k zamestnancom DSS
* Riziká vo vzťahu k manažmentu DSS
* Riziká vo vzťahu k verejnosti

**ZOZNAM SKRATIEK**

ADOS - agentúra domácej ošetrovateľskej starostlivosti

AF - ambulantná forma

AJ - anglický jazyk

APZ - Agentúra podporovaného zamestnávania

BBSK - Banskobystrický samosprávny kraj

CNŽ - Centrum nezávislého života

CP - celoročný pobyt

DI - deinštitucionalizácia

DIČ - daňové identifikačné číslo

DMO - detská mozgová obrna

DSS - domov sociálnych služieb

Easy-read - ľahko čitateľný text

EK - etický kódex

ESF - Európsky sociálny fond

EŠIF - Európske štrukturálne a investičné fondy

EÚ - Európska únia

CHD - chránená dielňa

IČO - identifikačné číslo

IA - Implementačná agentúra

IP - Individuálny plán

IROP - Integrovaný regionálny operačný program

ISR - inštruktor sociálnej rehabilitácie

ZH - Žiar nad Hronom

LV - Ladomerská Vieska

LSPP - lekárska služba prvej pomoci

MHD - mestská hromadná doprava

MP - mentálne postihnutie

MPO - ministerstvo pôdohospodárstva a rozvoja vidieka

MPSVR - Ministerstvo práce, sociálnych vecí a rodiny

MVO - mimovládne organizácie

MsÚ - mestský úrad

MZ - ministerstvo zdravotníctva

n. o. - nezisková organizácia

NFP - nenávratný finančný príspevok

NP DI - Národný projekt Podpora procesu transformácie a deinštitucionalizácie systému sociálnych služieb

NÚV - nariadená ústavná výchova

OS - Okresný súd

OSN - Organizácia spojených národov

OÚ - obecný úrad

OZ - občianske združenie

NO - nezisková organizácia

PCP - prístup zameraný na človeka

PHM - pohonné hmoty

PO-PIA - pondelok – piatok

PO-SO - pondelok – sobota

PSB - podpora samostatného bývania

RIUS - Regionálna investičná územná stratégia

RPSP - Rada pre poradenstvo v sociálnej práci

RÚVZ - Regionálny úrad verejného zdravotníctva

SOCIA - Nadácia na podporu sociálnych zmien

SP - sociálna práca

SR - Slovenská republika

SS - sociálne služby

STU - Slovenská technická univerzita

ŠF EÚ - Štrukturálne fondy Európskej únie

ŠZ - špecializované zariadenie

TSP - terénny sociálny pracovník

TSS - terénne sociálne služby

ÚPSVR - Úrad práce, sociálnych vecí a rodiny

VO - verejné obstarávanie

ZPB - zariadenie podporovaného bývania

ZP - zdravotné postihnutie

ZPMP - Združenie na pomoc ľuďom s mentálnym postihnutím

ZSS - zariadenie sociálnych služieb

ZUŠ - základná umelecká škola

**PRÍLOHY**

Príloha 1 Etický kódex

Príloha 2 Detailná analýza zariadenia

Príloha 3 História zariadenia

Príloha 4 Fyzické prostredie – popis súčasných objektov

Príloha 5 Práca s rodinnými príslušníkmi

Príloha 6 Realizované integračné a inkluzívne aktivity, kultúrne, športové, v komunite,

s dobrovoľníkmi, v pracovnom živote

Príloha 7 Analýza súčasnej situácie – prijímatelia sociálnych služieb

Príloha 8 Analýza potrieb, predstáv a snov prijímateľov zariadenia

Príloha 9 Individuálne plánovanie

Príloha 10 Analýza vytypovaných lokalít a ich charakteristika

Príloha 11 Akčný plán komunikácie

Príloha 12 Prehľad všeobecných a kapitálových výdavkov v čase transformácie

Príloha 13 Sebahodnotenie a riziká

Príloha 14 Výber lokalít pre II. etapu transformácie v DSS Ladomerská Vieska